text:
Ku wa 11Ukuboza 2017, muri Paruwasi Katederali Ruhengeri habereye ibirori byo kwizihiza Yubile y’imyaka 25 na 50 yo kwiyegurira Imana ku babikira bo mu muryango w’Ababikira ba Mutagatifu Visenti wa Pawulo b’i Lendelede. Abakoze Yubile y’imyaka 25 ni Mama Marita UWUMUREMYI wa Paruwasi ya Rwaza na Mama Leonille KURADUSENGE wa Paruwasi ya Karenge. Abakoze Yubile y’imyaka 50 ni Mama Epifaniya NYAMPINGA wa Paruwasi ya Muhororo na Mama Kirisitiyana BARANZAMBIYE wa Paruwasi ya Rwaza.
Abakoze yubile y’imyaka 25 bishimiye kwizihiza iyi Yubile, bahishuye ibanga bakoresheje ngo bagere kuri iyi myaka ari ryo kwizera no kurangamira uwabahamagaye bafashijwe n’isengesho.
Mama Epifaniya NYAMPINGA yizihije Yubile y’imyaka 50 amaze yiyeguriye Imana kuri ubu afite imyaka 73 y’amavuko. Yagize ati :"Urebye nk’inzira abantu bacamo ngo bagere kuri iyi myaka, ni ingabire idasanzwe, ikinshimisha cyane ni ukubona aho umuryango uhagaze,wagiye wera imbuto, ntabwo naruhiye ubusa". Yatangaje uburyohe bwo kwiha Imana, ahamya ko nta gisumba n’Imana yabonye. Agira ati: "Nta muntu, nta kintu, gisumba Imana kuko ushobora kuba ufite ababyeyi ukababura ugasigara wenyine; ushobora kuba warashatse umugabo cyangwa umugore akagusiga cyangwa ukamusiga; ushobora kuba warabyaye abana, ukabasiga cyangwa bakagusiga; ushobora kuba ufite inshuti magara ukunda zikagukunda zikagusiga cyangwa ukazisiga. Ariko iyo ukunda Imana, ukumva ijwi ryayo, ntabwo Imana mutandukana kuko Imana ni mudasimburwa, Imana ntawe uyikura mu mwanya wayo, icyo yavuze, icyo yagamije kugeraho ntabwo kivaho, nta muntu ugikuraho uretse iyo uyimye amatwi".
Uhagarariye umuryango mu karere k’u Rwanda Mama Concessa MUJAWIMANA yifurije abakoze yubile kuzasoza neza urugendo batangiye rwo kwiha Imana badahemutse. Yabijeje inkunga y’isengesho.
Nyiricyubahiro Musenyeri Visenti HARORIMANA Umushumba wa Diyosezi ya Ruhengeri yashimye ubwitange, umurava n’urukundo bw’aba babikira bakoze Yubile y’imyaka 25 na 50 biyeguriye Imana bagaragaje mu kwitangira Kiliziya. Yashimye ibikorwa by’umuryango w’ababikira b’i Lendelede mu kuzamura iterambere rya Diyosezi birimo kwita ku burezi, ubuzima, kwita ku batishoboye, abakene, imbabare,abafite ubumuga, abana b’imfubyi n’abandi. Umwepiskopi yahamagariye urubyiruko gutinyuka rukiha Imana kuko kwiyegurira Imana ari byiza, nta gihombo kirimo ahubwo ari urwunguko rukomeye cyane kuko ubuzima uba wabweguriye Nyagasani.Yarurarikiye kumva ijwi ry’Imana kandi rukitaba karame igihe rwiyumvamo uwo muhamagaro wo kwiha Imana. Kwizihiza yubile y’imyaka 25 na 50 byahuriranye no kwizihiza umunsi mukuru wa Mutagatifu Visenti wa Pawulo aba babikira bisunze, usanzwe wizihizwa tariki ya 27 Nzeri buri mwaka.
Umuryango w’Ababikira ba Mutagatifu Visenti wa Pawulo b’i Lendelede washinzwe na Padiri Yakobo Guillaume Benedigito wa Beir. Wavukiye mu gihugu cy’Ububiligi ku itariki ya 05 Ukuboza 1811. Wagezwe mu Rwanda mu mwaka w’1956 bisabwe na Nyiricyubahiro Musenyeri Aloys BIGIRUMWAMI. Ibirori byitabiriwe n’abashyitsi banyuranye barimo abakristu, ababyeyi, abihayimana, abapadiri, abahagarariye inzego za Kiliziya n’iza Leta. Byaranzwe n’indirimbo, imbyino, ubuhamya, gutanga impano n’ubusabane.
NYIRANDIKUBWIMANA Marie Goretti


c: text/html

text:
Lotusi y’ubuhinde (Nelumbo nucifera)
Nelumbo nucifera
Lotusi y’ubuhinde (Nelumbo nucifera) ni igiti cyiza kiba mu mazi, kikagira amababi y’icyatsi areremba hejuru y’amazi. Indabo z’ikigina ziboneka ku nti nazo ziri hejuru y’amazi.
Ururabo rwa Lotusi y’ubuhinde rufatwa nk’ikintu gitagatifu n’abanyedini rya Buda mu misengere yabo. Igiti cyose kiribwa n’abantu, bigatuma kenshi intete n’imizi (inguli) zakoreshejwe mu mitekere yak era muri aziya y’amajyepfo y’uburasirazuba. Lotusi y’ubuhinde ni igiti cyahingwa ahantu hose kimwe no guhinga lili y’amazi ihumura. Ntibikomeye gutera iki gihingwa mu bihe byacu, ugomba gusa kumenya uko ubikora.
Guhinga Lotusi y’ubuhinde biturutse ku mbuto, igishishwa cy’inyuma kigomba kwinikwa mu gipapuro cyabugenewe. Ibi bituma amazi yinjira agatuma intete zitangira kumera. Iyo igishishwa cy’inyuma kigumye uko kimeze, urubuto ruzabaho imyaka amagana. Mu gihe, iyo gishyizwe mu mazi, bitwara imyaka mike ngo urubuto rumere.
Nelumbo nucifera imbuto
Ni gute wamenya ko wujuje neza kugera hejuru? Wareba uko imikurire y’urubuto igenda mu mazi. Iyo urubuto rwikubye kabiri mu masaha 24, ntiwongera kuzuza. Bitabaye ibyo, ugomba kuzuza cyane kugeza hejuru, shyira urubuto na none mu mazi mu masaha 24, wongere ugenzure imikurire. Ubu buryo bugomba gusubirwamo kugeza ubwo urugemwe rwikubye kabiri mu bunini.
Urubuto rukenera amazi gusa…
Iyo kuzuza amazi byakozwe neza, shyira urubuto mu kintu cyuzuye neza amazi. Ubushyuhe bw’amazi bukenewe ku rugemwe ruri kumera ni dogere selisiyusi 27 kugera kuri 28 (n’ubwo ubunini bwakwikuba kabiri kuri dogere selisiyusi 20). Kuri ubu bushyuhe urubuto rumera vuba kandi ingemwe zigahinguka mu cyumweru kimwe. Reba ishusho mu irebero kuri http://www.victoria-adventure.org/…om_seed.html.
Iyo amababi agaragaye, tera urugemwe mu gitaka gitoshye cyangwa se mu cyuzi ku ndiba. Urugero rw’amazi muri icyo cyuzi rushobora kugera kuri santimetero 30 hejuru y’urugero rw’ubwuzure. Iyo ahantu hakoreshejwe ari icyuzi, Lotusi y’ubuhinde inashobora guhingwa mo harimo amafi.
Buhoro buhoro, uko ikimera kigenda gikura, kizakenera kuba ahantu hagali. Ushobora kugihinga mi busitani, mu burerero, mu nzu ihingwamo, cyangwa ahandi hantu kure y’ahantu hakonje cyane. Ubushyuhe hutekerezwa kuba bwahingwaho Lotusi y’ubuhinde ni hagati ya dogere 20 na 30 selisiyusi.
Lotusi y’ubuhinde ishobora guhingwa mu busitani igihe cyose ku mwaka ahari ho hose ku butaka bwa Afurika. Ubushyuhe bwo hasi ntibujya hasi ya dogere zero selisiyusi.
Uburyo bwo guhinga Lotusi y’ubuhinde ni ugukoresha ikintu nibura kirimo amazi hagati ya litiro 60 na 80 nta kindi kintu kirimo. Ukoresha uburyo bukurikira: shyira urugemwe rwameze mu kintu kirimo igitaka cyangwa mu kindi kintu. Kugira ngo bimere kandi bikure neza, uzuza icyo kintu amazi kugeza ku muguno. Ibyiza byo gukoresha ikintu kirimo ubusa ni uko gishobora gusimburwa igihe icyo ari cyo cyose. Igihingwa cya Lotusi y’ubuhinde gishobora guhingwa ahantu aho ari ho hose n’ubwo haba ari mu nzu yo guturamo.
««« Inkuru ibanza: Amamesa yihanganira ubukonje Rhapidophyllum hystrix (Amamesa afite amahwa) Inkuru ikurikira: Igiti cy’ubuhinde Pongamia pinnata »»»
Ku wa gatatu 2.9.2009 10:35 | Kubisohora ku urupapuro | Amazi n’ibimera byo mumazi
Ibyerekeye KPR
Sangira n’abandi uburambe bwawe kubijyanye no gukuza ibimera. Andika inkuru cyangwa inyandiko kubijyanye no kwitabwaho k’ubusitani, gutera, gukuza no kwita ku ibimera n’ibindi bibyerekeyeho. Hanyuma ubitangaze mururimi rwawe kavukire ubinyujije mukinyamakuru cyacu cyivuga ibijyanye n’ibimera cyitwa Botanix.

robotstxt: allowed

filter: keep


text:
Izi telefoni zahawe izo Nshuti z’Umuryango kuri uyu wa Kabiri tariki ya 29 Ugushyingo 2016, ngo zizajya zibafasha guhanahana amakuru y’ahantu hakigaragara ibibazo bibangamira uburenganzira bw’umwana.
Inshuti z’umuryango ni abakorerabushake bashyizweho na Minisiteri y’Uburinganire n’Iterambere ry’Umuryango ku bufatanye na Komisiyo y’Igihugu Ishinzwe Abana, mu rwego rwo gufasha kumenya no gukurikirana ibibazo bihungabanya uburenganzira bw’umwana mu miryango nka kimwe mu bituma bishora mu buzerezi.
Umukozi wa Komisiyo y’Igihugu ishinzwe Abana, Uwicyeza Espérance, yatangaje ko bakoze iki gikorwa kugira ngo babashe kugera ku nshingano zabo zo guhanahana amakuru y’ahantu hakiri ibibazo bibangamira uburenganzira bw’umwana.
Yagize ati “ Dufatanyije na Tigo twabahaye izi telefoni kugira ngo babashe kugera ku nshingano zabo kuko mu by’ukuri ni abakorerabushake bakora badahembwa, kugira ngo tububorohereze uburyo bw’itumanaho.”
Ruhinguka Desire ushinzwe ubucuruzi muri Tigo, avuga ko biyemeje gufatanya na NCC mu guha aba bakorerabushake telefoni bitewe n’uko n’ubusanzwe iyi sosiyete isanzwe itera inkunga ibikorwa by’iterambere bitandukanye.
Yagize ati “ Tigo twiyemeje gufatanya na NCC kuko mu nshingano dufite harimo no guteza imbere ibikorwa by’iterambere mu gihugu ndetse n’abana mu buryo butandukanye."
Umwe mu bakorerabushake witwa Mukanyandwi Rose utuye mu Kagari ka Gifumba, mu Murenge wa Nyamabuye, mu Karere ka Muhanga, yavuze ko telefoni bahawe zigiye kubafasha cyane.
Yagize ati “ Izi telefoni zigiye gukemura ibibazo byinshi kuko nahoraga nibaza niba nzajya nshyiramo amafaranga yo guhamagara yanjye nkaba ari yo mpamagaza abankuriye ku murenge, ariko kuko batubwiye ko guhamagara bizaba ari ubuntu , nishimye cyane.”
Aba bakorerabushake bitwa Inshuti z’Umuryango mu gihugu hose bagera ku bihumbi 29, aho muri buri mudugudu haba harimo babiri, umugore n’umugabo.


text:
Umushumba mushya wa Diyosezi Gatulika ya Gikongoro, Musenyeri Hakizimana Célestin avuga ko afite ubutumwa butoroshye kuko ayobora Diyosezi yashegeshwe na Jenoside yakorewe Abatutsi ndetse ikababazwa no kubura umushumba wayo wa mbere Mgr Misago Augustin.
Musenyeri Misago Augustin yatabarutse tariki 12 Werurwe 2012 akaba ari mushumba wa mbere wa Diyosezi ya Gikongoro kuva yashingwa mu 1992.
Musenyeri Hakizimana Célestin yavutse tariki 14 Kanama 1963 (afite imyaka 53) mu Murenge wa Jali ho mu Karere ka Gasabo mu Mujyi wa Kigali.
Yize amashuri abanza i Jali, nyuma ajya mu Iseminari Ntoya i Rulindo aho yize imyaka 6 maze umwaka wa nyuma awigira mu Iseminari Ntoya y’i Ndera. Yakomereje mu Iseminari Nkuru y’i Rutongo ahiga umwaka umwe nyuma akomere mu Iseminari Nkuru ya Nyakibanda aho yize Philosophie na Théologie.
Yahawe ubupadiri tariki 21 Nyakanga 1991, agirwa Padiri wungirije Padiri Mukuru muri Paruwasi ya Rutongo, nyuma y’umwaka umwe bamwimurira i Kigali ashingwa amashuri gatulika muri Arikidiyosezi ya Kigali kugera mu 1996.
Hagati aho ariko yari anashinjwe ikigo kitiriwe Mutagatifu Pawulo mu Mujyi wa Kigali mu gihe cyari kirimo impunzi mu gihe cya Jenoside yakorewe Abatutsi ndetse na nyuma yaho kugeza mu 1996.
Padiri Hakizimana yaje kwimurirwa muri Koleji yitiriwe Mutagatifu Andereya (St André) i Nyamirabo. Mu 1998 yashinzwe gucunga umutungo wa Kiliziya Gatulika mu kitwaga GEMECA Rwanda kugeza mu 2003.
Icyo gihe yahise ajya kwiga mu Butaliyani amarayo imyaka 8 yiga Théologie mu gashami kitwa ‘Christologie’ aho yabonyemo impamyabushobozi ihanitse agaruka mu Rwanda agirwa Umunyamabanga Mukuru w’Inama y’Abepisikopi Gatulika ahoy amaze imyaka itatu.
Mu mpera z’umwaka wa 2014 nibwo Papa Francis yamutoranyije nk’Umushumba wa Diyosezi ya Gikongoro maze yimikwa tariki ya 24 Mutarama 2015.
Dore ikiganiro kirambuye yagiranye n’umunyamakuru wa izubarirashe.rw
IR: Hashize umwaka n’amezi 7 mugizwe Umushumba wa Diyosezi ya Gikongoro. Akazi ko kuba Musenyeri murakabona mute?
Mgr Hakizimana: Ntabwo nabyita ko ari akazi ahubwo ni ubutumwa. Ni ubutumwa bukomeye kuko ni ukuyobora abakirisitu, abapadiri, abantu bize bazi ubwenge,… kubayobora mufite ibitekerezo bitandukanye ntabwo byoroshye. Ariko icya ngombwa ni uko dusangiye ubutumwa, kubayobora neza ni ukuganira na bo ukabaha urugero rwiza. Abakirisitu bo nta kibazo kuko umuntu aba yari mu mashuri uburyo ubacunga kandi njye mbitaho nyuze ku bapadiri.
Uyu murimo ukomera bitewe na Diyosezi uko iteye kuko Diyosezi ya Gikongoro ni diyosezi yababaye, iri ahantu ho mu misozi, ku butaka butera,… ibyo byose bituma ubutumwa bw’Umwepisikopi buremera kuko nk’urugero nk’iyo imvura igwa hari ahantu ntagera. Kandi buriya abakirisitu nk’umutungo wa mbere wa kiliziya, iyo bashonje ubutumwa bwawe ntibugenda neza.
Bituma dukora uko dushoboye kugira ngo imirimo izamura abakirisitu ngo bagire imibereho myiza tuyibandaho cyane tubifashijwemo na Caritas yacu ngo turere abakirisitu bafite ubuzima bwiza kugira ngo roho nzima ibe mu mubiri muzima.
Kuko ubutaka bwa Gikongoro (icyahoze ari Perefegitura ya Gikongoro) busharira, hari paruwasi zimwe ujyamo ugasanga abaturage bashonje bityo ugasanga kugira paruwasi kugira ngo zibesheho bigoye kuko abakirisitu bagomba kubanza kwibeshaho.
Muvuze ko ari “Diyosezi yababaye”. Ni mu buhe buryo yababaye?
Navuga ko yababaye ku buryo bubiri kuko kuva mu mateka ya Gikongoro mu ntambara zagiye ziba mu Rwanda kuva mu 1959, 1963, 1973, noneho bigeze mu 1994 muri Jenoside yakorewe Abatutsi ho hari abantu yakomerekeje cyane, yamazeho abantu.
Paruwasi za Gikongoro, Cyanika, Kibeho, Muganza na Kaduha ni paruwasi rwose ugeramo ukabona koko n’ibyo bikomere biracyahari, ku buryo no kuhigisha ubutumwa urigengesera kugira ngo hatagira uwo ukomeretsa kandi no kugira ngo ubabyutse hagomba imbaraga nyinshi cyane n’icyenurabushyo ryaho rigomba kuba ridasanzwe kugira ngo bakire ubwo butumwa bw’Imana. Aya maparuwasi bagiye bayiciramo.
Ikindi cyatumye iyi diyosezi ibabara ni Umwepisikopi wayo wa mbere, wafunzwe nyuma agafungurwa, yarangiza agapfa ku buryo butunguranye atarwaye. Gusiga diyosezi idafite umushumba ndetse na nyuma ye igisonga cye, Padiri Ntaganda Edouard na we akitaba Imana atarwaye, ugasanga… nyuma rero bakamara imyaka ibiri n’igice nta mwepisikopi bwite bafite kuko umusimbura akora ibintu byihutirwa ntakora imishinga y’igihe kirekire.
Nibwo bubabare bw’iyi diyosezi navuga.
Muri gahunda mwiyemeje se izo mumaze gushyira mu bikorwa kuva mwashingwa ubutumwa muri iyi diyosezi ni izihe?
Birakomeye! Burya iyo umuntu atangiye ubutumwa navuga ko aba yoherejwe na Roho Mutagatifu akaba yumva ibintu byose bizagenda neza yiyibagije ko n’amaroza agira amahwa. Nari mfite umugambi ko tugomba kujya mu mazi magari kugira ngo turobe amafi menshi. Nagira ngo abantu bave ku nkengero, bere kuba indorerezi binjire muri kiliziya kandi ibyo bakoze bohe kubikora biruhutsa ahubwo babikore babishyizeho umutima kandi bivuye inyuma.
Nahereye mu bapadiri mbasaba kuba abapadiri beza, bakorera abakirisitu. Cyane icyo nashyizemo ingufu rwose ni ugukora ibintu mu mucyo cyane cyane umutungo wa paruwasi. Nashyize ingufu mu gucunga neza umutungo wa paruwasi kugira ngo uducye twinjira ducungwe neza kandi abakirisitu babigiremo uruhare.
Icya kabiri nashakaga kwegereza abakiristu aho basengera kuko buryo bagira amaparuwasi menshi yubatse neza. Hari santarali zubatswe twanatashye ndetse na paruwasi ziri kubakwa nk’iya Kitabi tuzataha vuba aha bikazagabanya ingendo z’abakirisitu bakora bajya kuri za paruwasi.
Hari ni ibindi nko guteza imbere i Kibeho mu buryo bwo kwakira abantu bahagana kandi hakazubakwa na Kiliziya nini tuzasaba ko bazita bazilika.
Turi kwitegura yubile y’imyaka 25 ya Diyosezi ya Gikongoro tuzizihiza umwaka utaha kandi za paruwasi navuze zashegeshwe na Jenoside zizafashwa ku buryo bugaragara.
Gahunda zo ni nyinshi zizajya zigenda ziza buhoro buhoro.
Mu mikoranire yanyu n’abo mu nzego z’ubuyobozi bw’igihugu, muri gahunda z’ubumwe n’ubwiyunge mugira ibihe bikorwa?
Hano muri diyosezi dufite komisiyo y’ubutabera n’amahoro ari yo ishinzwe ibikorwa by’ubumwe n’ubwiyunge. Nk’uko ari diyosezi yababaye nk’uko nabivuze, ni nako ibikomere ari byinshi byatumye iyi komisiyo ihura n’akazi kenshi rero igira n’Imana igira abaterankunga bayifasha ku buryo ifite ibikorwa byinshi cyane.
Bafasha abantu kubunga ndetse no mu buryo bw’imibereho kuko nk’ubu mu Cyanika hari amatsinda (clubs) y’ubumwe n’ubwiyunge aho abantu biciwe n’ababiciye ubona bariyunze bishyize hamwe bagakora koperative bakabaha amatungo barororera hamwe, barahinga hamwe ugasanga ari ikintu cyiza.
Hari n’ahandi amatsinda nk’aya akora neza muri za paruwasi zitandukanye, kandi tunagira umunsi twizihizaho ubumwe n’amahoro dufatanyije na Komisiyo y’Igihugu y’Ubumwe n’Ubwiyunge.
Mu rwego rw’ubukungu ni iki mufasha icyahoze ari Perefegitura ya Gikongoro ari na yo irimo diyosezi muyobora?
Mu rwego rw’ubukungu usanga atari byinshi dufite kuko tubinyuza muri Caritas mu rwego rw’amajyambere. Twashyizeho ishuri ryigisha imyuga (Don Bosco Nyamagabe), aho abarangijemo bafashwa kubona imirimo. Dufite umushinga w’igihingwa cy’ingano cyera mu misozi y’ino, tukazitubura tukabaha n’imishini zizihura, tukubaka n’ibigenga bihunika izi ngano ngo bazajye bazigurisha mu gihe zigurwa neza.
Tugira imishinga y’ibimina aho abantu bishyira hamwe bakagurizwa amatunga cyangwa amafaranga, bagacuruza, bagahinga, bakorora bakishyura muri RIM ariko twabatangiye ingwate kandi bifasha abaturage mu majyambere yabo.
Dufite imirima minini dushaka guhingamo ibirayi ndetse dufite n’umugambi w’uko ibi birayi twabibyaza undi musaruro, tukabihunika, tukabikoramo ‘cheaps’, ifu y’ibirayi. Ahantu hitwa Kizimyamuriro twahagejeje amatungo ngo tujye tubona ifumbire y’ibyo birayi, ubu batangiye guhinga kandi n’ubuyobozi bw’Akarere twarabivuganye batwemerera kudukorera umuhanda ugerayo.
Ubu kandi Diyosezi ya Gikongoro iri kumwe n’abacuruzi b’i Nyamagabe mu kubaka isoko rya kijyambere aho twashyizemo imigabane yacu na banki izatuguriza amafaranga ndetse na Diyosezi y’Abangilikani ya Kigeme turi kumwe.
Mu butumwa bwanyu nk’Umushumba wa Diyosezi ya Gikongoro ni iki kibashimisha?
(Aseka!) Ibinshimisha ni byinshi! Ibinshimisha cyane ni ukuntu abakirisitu baba bishimiye umushumba wabo cyangwa se bishimiye n’abapadiri babo.
Ikinshimisha na none ni Kibeho mfite mu butumwa bwanjye kuko abandi bose baba bakubwira ngo ‘urahirwa ufite Kibeho aho uyobora’. Kibeho rero ni ahantu hazwi ku Isi hose n’ubutumwa bwaho bugenewe bose. Haza abantu benshi cyane, iyo nagiyeyo mu butumwa usanga bishimishije.
Numva nzishima kurusha mbonye abakirisitu biyongera mu bwinshi no mu bwiza ntawicwa n’inzara, buri wese afite aho arara, aryama agasinzira mbese ugasanga paradizo yacu yageze ku Isi.
Ni iki mukora nk’uburyo bwo kuruhuka?
Kubera ko ari bwo nkitangira akazi ni kenshi. Kuruhuka kwanjye rero, nduhuka ndyamye cyangwa se muri ka siporo nkora kugira ngo ndwanye ubusaza.
Siporo mukora ni iyihe?
(aseka!) Ntabwo njya mu kibuga ngo nkine, ariko ubundi nakinaga basketball kera nkibishobora. Ubu mfite igare iwanjye ndarinyonga ubundi nkakora n’imitozo ngororamubiri.


text:
Kwishima ni ikintu cy’agaciro kuri buri wese, ariko se bikwiriye gukorwa gute? Abahanga bazengurutse mu bihugu 155 ku isi kugira ngo haboneke igisubizo cy’iki kibazo, hanyuma basanga umuntu yakingura umunezero we mu ngingo 8 zikurikira:
1•Kugira inshuti nziza
Iyo ufite inshuti mukaba kumwe mu bihe binyuranye, mukizerana, mukaba kumwe mu bihe bikomeye bigufasha kwishima
2• Gufata ibihe ukitekerezaho
Abahanga bakoze ubushakashatsi muri Kaminuza ya Colombie Britannique mu gihugu cya Canada bagaragaza ko abantu banyuzamo bagafata ibihe byo kwitekerezaho cyane nko mu nzira z’uburyo babona amafaranga, aba bantu na bo bagira amahirwe yo kunezerwa, kuko ifaranga burya ngo ni mugenzi wa byishimo. Na Bibiliya iravuga ngo ‘udakora ntakarye’, kandi utariye ntibishoboka ko wakwishima.
3• Kwiyibutsa ibihe byiza wigeze kunyuramo
Ubushakashatsi bwakorewe muri Leta zunze Ubumwe za Amerika bugaragaza ko ibyishimo bya muntu byongerwa no kuruhuka ugafata umwanya wo kwiyibutsa ibihe by’intsinzi, ibihe by’umunezero wanyuzemo.
4• Gufasha
Kuba umuntu wibukirwa ku mirimo myiza, gufasha inshuti mu bihe bikomeye byazo, gufata igihe cyawe ukagiharira abandi na byo ni isoko y’umunezero, kuko iyo abantu bakwibonamo na byo bigufasha kubaho unezerewe. Bibiliya iravuga ngo ‘gutanga bihesha umugisha kuruta guhabwa’ (Ibyakozwe n’intumwa 20:35).
5• Gukora siporo
Ubushakashatsi bwakorewe mu bihugu 15 byo mu burayi busanga kubaho neza bisaba kunyeganyega. Mu gihe abantu bakorana siporo ngo baraganira bakisanzuranaho bikabazanira umunezero uretse ibyo kandi ngo iyo ukora siporo bigufasha kunanura ibice by’umubiri bigatuma umubiri ukora neza bikakurinda gukanyarara (Abefeso 5:29).
6• Kwihugura mu bumenyi bunyuranye
Guhora uzi ko hari aho wabibye uzasarura mu gihe kizaza ni bimwe mu bidukururira umunezero kuko uhora wizeye ko isaha n’isaha hari icyo uzageraho.
Urugero: Uramutse wize gutwara imodoka uhora uziko isaha n’isaha ukennye wajya mu muhanda ugatwara bakaguha amafaranga, icyo cyizere ni cyo kikuremamo umunezero uhoraho.
7•Gufata igihe ukishyira mu mutuzo
Ugafata igihe cyo gutembera ukaruhuka ugasoma Bibiliya, ugasenga ako gahe ko kwiheza akanya gato kakuzanira umunezero (Yosuwa 1:8).
8• Kuba hamwe n’abantu bishimye
Kuba hamwe na n’Umuryango wawe, inshuti zawe za hafi, kujyana n’abandi kureba umupira, kujya mu bitaramo n’ibindi biguhuza n’abantu bishimye bituma nawe uhorana umunezero cyane bikakurinda kubaho wigunze.
Nk’uko tubikesha urubuga rwa infocretienne, raporo yagejejwe ku muryango w’abibumbye yasanze isi ikeneye ibyishimo kugira ngo ibashe kugira ubuzima bwiza, ibi byishimo yo ikaba yarabikubiye mu ngingo 6 ari zo:
1.Ubwigenge,
2.Ubwisanzure,
3.Ubuzima,
4.Imibereho myiza,
5.Inyungu,
6.Icyizere
Iyo raporo kandi igaragaza kandi ko ubwenge twiga mu ishuri bufata 40% y’ibyishimo bya muntu byose naho ubwenge dukomora mu mibereho yacu ya buri munsi bugafata 60%.
Ni iby’agaciro gakomeye kumara iminsi yacu turi hamwe n’inshuti zacu nziza, inshuti igukunda ikuba hafi mu makuba mu byago no mu maganya, iyi murasangira ntigucure mwagendana ntigusige (Imigani 17:17)
Ibitekerezo
Ni ukuri sibyo . gukizwa neza, gusenga, kwizera imbaraga z'mana, kugira ukuri n'urukundo nibyo biyobora umukristo agahora anezerewe. Ibibdi zero Kanda hano umusubize
Ntabwo ari byo.YESU yatweretse uburyo UMUKRISTU NYAKURI yakwishima.Icya mbere nugukunda gusoma Bible kandi ukayikurikiza.Ukumva ko ukeneye gukorera imana,aho kwibera mu byisi gusa (Matayo 5:3).Uzarebe bariya bantu babwiriza Ubwami bw'imana mu nzira (Abahamya ba Yehova).Abenshi ni abakene.Ariko kubera kujya mu nzira bakabwiriza nkuko YESU yasize asabye abakristu nyakuri (Yohana 14:12;Matayo 24:14),usanga baliya bantu babwiriza mu mayira bahora bishimye.Niyo ubatutse baraseka bakigendera. Ntabwo bivanga mu byisi (politike,intambara,etc...).Bategereje ubwami bw'imana kuko nibwo bwonyine buzahindura isi paradizo,bubanje kumenagura ubutegetsi bwose bwo mu isi nkuko tubisoma muli Daniel 2:44.Bizera kuzazuka ku munsi w'imperuka nkuko YESU yabisezeranyije abakristu nyakuri (Yohana 6:40).Niba nawe ushaka IBYISHIMO nyakuri,tangira wige neza Bible hanyuma ukore ibyo imana idusaba.Uzasanga ko imana yanga abantu bibera mu byisi gusa (Yakobo 4:4). Kanda hano umusubize
wavuze kubemera Imana ariko ntaho nabonye muri bible havuga kwigenga!!!bible itubuza kwigenga kuko twajya kure y'Imana"kuko mutakiri abanyu ngo mwigenge" Kanda hano umusubize
Ivyo Sivyo Abo Kwa Data Wa Twese Si Amasiporo Ni Ugusenga Kanda hano umusubize


text:
U Rwanda rwo hambere rwari rugizwe n’uduce twinshi dutandukanye aho agace kabaga kagizwe n’ubwoko bwihariye. wasangaga buribwoko bwabaga butuye ahantu habonyine ndetse ugasanga bufite ubuyobozi bwihariye bwabwo ndetse ugasanga n’ubwo buyobozi bufite izina ry’ingoma yabo. Nyuma kubera u Rwanda rwari rufite gahunda yo kugenda rwagura I gihugu rwagiye rwigarurira utwo duce twose aribyo baje kubyara u Rwanda tuzi ubu.
U Rwanda rwo hambere rwari rugizwe n’uduce twinshi dutandukanye aho agace kabaga kagizwe n’ubwoko bwihariye. wasangaga buribwoko bwabaga butuye ahantu habonyine ndetse ugasanga bufite ubuyobozi bwihariye bwabwo ndetse ugasanga n’ubwo buyobozi bufite izina ry’ingoma yabo. Nyuma kubera u Rwanda rwari rufite gahunda yo kugenda rwagura I gihugu rwagiye rwigarurira utwo duce twose aribyo baje kubyara u Rwanda tuzi ubu.
Turebe ubwo bwoko aho bwabaga n’ingoma duhereye ku bwoko bw’abazitegekaga
1. Abenengwe
Ingoma yabo yitwaga Nyamibande. Bategekaga u Bungwe. Ni igihugu cyabumbaga u Busanza bw’amajyepfo, u Bufundu, Nyaruguru, Bashumba, Nyakare, u Buyenzi. Ikiranga bwoko cyabo cyari ingwe. Umwami wari uriho ku mwaduko w’Abanyiginya yari Rwamba akaba yari atuye mu bya Nyakizu muri Butare. Hari abamukomokaho bitwa Abenerwamba. Undi mwami w’umwenengwe wategekaga igihugu cye kijya gutsindwa n’u Rwanda ni
Samukende, umugabo wa Nyagakecuru ko mu Bisi bya Huye. Umuhungu w’uwo Samukende, ari we Rubuga, yaratsinzwe maze igihugu cye kigarurwa n’u Rwanda.
2.Abasinga
Abasinga Ingoma yabo yitwaga Mpatsibihugu. Bakunze kuvuga ko akarerebari barimo kari kagari cyane. Twibuke ko Abasinga bari ugutatu: ab’ibanze ari bo Basinga b’abasangwabutaka hakaba n’abandi baje nyuma y’Abanyiginya, ari bo
Abanukamishyo n’Abagahe. Abo Basinga b’abasangwabuta banabitaga “Ababyarabami”, kuko abami ba mbere barindwi b’u Rwanda bikurikiranyije bavuka ku Basingakazi. Umwe mu bami babo w’igihangange ngo yitwaga Rurenge. Ibyo byatumye bamwe banabita Abarenge; ni ukuvuga ariko inzu ivamo abami babo nk’uko tuvuga Abahindiro (Abanyiginya).
Igihe cy’umwaduko w’Abanyiginya, umwami w’umusinga yari Jeni rya Rurenge. Mu by’ukuri bamuvugaho byinshi bisa n’imigani. Icyakora ngo yari atuye ku Rwerere rw’I Bugoyi. Mbese yari akubye ubutaka bungana na Perefegitura ya Gisenyi, iya Kibuye, Bunyambiriri muri Gikongoro. Abasinga b’icyo gihe bari basakaye no mu zindi ntara zo muri Cyangugu y’ubu : Biru, Cyesha,Mpara, Busozo, Bukunzi. Mu karere k’amajyaruguru ya Kivu, hari intara zari ziganjemo Abasinga: Bwishya, Jomba, Gisigari, Bwito, Gishari, Byahi na Kamuronsi. Abasinga babarizwaga no mu Burwi (Mvejuru na Buhanga-Ndara muri Butare y’ubu). Nta gitangaje rero kuba abitwa Abasinga kuri iki gihe ari bo benshi mu moko y’u Rwanda mu ijanisha.
3. Abazigaba
Ingoma yabo yari Sera. Umwami wabo ku mwaduko w’Abanyiginya yari Kabeja, akaba umwami wo mu Rweya (abandi bati: wo mu Mubari). Bavuga ko Abazigaba baje baturuka mu by’ikiyaga cya Victoria (Vigitoriya). Twibuke ko no mu burengerazuba bwa Tanzaniya hari Abazigaba batari bake, cyane mu bya
Karagwe.
4. Abagesera
Ingoma yabo yari Rukurura. Igihugu bategekaga ni Gisaka (Gihunya, Mirenge na Migongo). Izina ryabo rifitanye isano n’iry’ikiyaga cya Mugesera. Hari n’abavuga ko u Bugesera bwigeze gutegekwa n’Abagesera.
5.Abacyaba
Ingoma yabo yari Rugara. Igihugu bategekaga cyitwaga Bugara kikabumba
amahugu akikije ibiyaga bya Burera na Ruhondo, kigashora kuri Mukungwa na Base. Hari n’akarere kagiye mu ruhande rwa Uganda. Umwami wamamaye wabo ni Nzira ya Muramira umwami w’u Bugara wahiritswe ku mayeri na Ruganzu Ndori wigize “ Cyambarantama Izina “ Cyambarantama turisanga no mu migani y’u Burundi bita “ibitito” : uwo Cyambarantama w’i Burundi akora ibintu by’amayeri nk’ibyo bavuga kuri Ruganzu Ndori. Ntibyoroshye rero kumenya ukuri kw’itsindwa ry’icyo gihugu cy’u Bugara.
Abacyaba babarirwa kandi mu moko ya kera cyane mu Bugesera, nk’Abasinga, Abazigaba n’abandi.
6. Abungura Ingoma yabo y’ingabe yitwaga Kamuhagama. Nta wuzi igihugu batwaraga uko cyitwaga n’aho cyagarukiraga. Ariko ikidashidikanywa ni uko
icyo gihugu cyari kigizwe n’utu turere : Bumbogo, Buriza, Busigi, Bwanacyambwe. Birashoboka ko Abungura bategekaga n’igice cy’u Buganza ndetse n’u Rukaryi rutarigarurirwa n’Abahondogo bo mu
Bugesera.
7. Ababanda
Ingoma yabo y’ingabe yitwaga Nyabahinda. Igihugu cy’Ababanda cyitwaga Nduga. Bakundaga kuvuga ngo “ Nduga ngari ya Gisari na Kibanda ”. Gisari ni muri Komini Ntongwe naho Kibanda iri muri Komini Nyamabuye. ”Ndu ngari” yari ibumbye uturere twose twa Perefegitura ya Gitarama, ukongeraho Komini
Nyabisindu (Busanza-Nord), Shyanda, Ntyazo na Muyira zo muri Butare.
8. Abahondogo
Bo mu Bugesera Mu bihugu byabanjirije u Rwanda rw’Abanyiginya, A. Kagame nta mwanya yazigamiye u Bugesera bw’ Abahondogo. Ibyo birumvikana kuko kuri we uwahanze ingoma y’u Bugesera ari we Kanyabugesera, ari mwene Gihanga; bityo rero akaba umuvandimwe wa Kanyarwanda, akabarirwa muri bene wabo b’Abanyiginya.
Igitabo cya Padiri Léon Delmas (Delimasi) wabaye i Nyanza ibwami akora ubushakashatsi mu cya 1940, ahamya byinshi mu gitabo cye “Généalogie” (Jeneyaloji), ndetse nikindi gitabo kitwa R.D.R., UMURAGE W ’AMATEKA nibyo twifashishije mu kubagezaho iyi nkuru.
yanditswe na: NIYIRORA Christian
Ibitekerezo
ngewe amoko yose sinyemera kuko Imana yaremye umuntu umwe gusa.n'umugore yamukuyemurubavu rw'uwoyariyamazekurema.bisobanura ko Imana Yaremye umuntu umwe gusa. Kanda hano umusubize
Christian ko utatubwiye Ku Bega c , ubutaha uzatuvire i Muzingo abavu n' amavuko y' ubwoko bw' Abega. Kanda hano umusubize
Njye Ndemeyepe! Uza Tubwire Nibya Ryangombe Kuko Numva Biteye Ubwoba Kbs. Kanda hano umusubize
ko mutadusobanuriye kubega Kanda hano umusubize
inkuru nkizi ziba zikenewe nka young generation ngo ibashe kumenya amateka Kanda hano umusubize
ko mutatubwiye ku bwoko bwabanyenduga hamwe nabasindi Kanda hano umusubize


text:
1. Kenshi igisibo gifatwa nk’igihe gikomeye cyo kwihana, kwicuza no kwisubiraho. Ariko igisibo, ntabwo ari ukurizwa gusa n’icyaha gitesha agaciro muntu, ntabwo ari ukugerageza kwibagirwa no gutwika igihe cyahise kitwibutsa ibibi twaguyemo, igisibo ni n’ibyishimo byuzuye ukwizera ko Imana izatubohora. Igisibo ni igihe cy’impuhwe n’imbabazi bya Nyagasani, byo soko y’ibyishimo n’amahoro cyane cyane y’umutima. Igisibo ni ukubura amaso maze ukayahanga Imana iduherekeza ubu n’ejo hazaza nk’uko umuhanuzi Izayi abivuga mu Isomo rya mbere agira ati : « Uhoraho avuze atya : Mwikwibuka ibyabayeho mbere, ngo mukurwe umutima n’ibya kera, dore ngiye gukora ikintu gishya … ndahanga inzira rwagati mu butayu, inzuzi zitembe ahantu h’amayaga. Inyamaswa z’inkazi zizampe ikuzo …, kuko navubuye amazi rwagati mu butayu n’inzuzi zigatemba ahantu h’amayaga, kugira ngo nuhire umuryango wanjye nihitiyemo, umuryango nihangiye kandi uzahore uvuga ibisingizo byanjye ».
2. Aya magambo ya Nyagasani agaragaza ko aba iruhande rw’umuryango yihitiyemo kandi akaba awubabarira anawuhumuriza, niyo dusanga no mu Ivanjiri aho Nyagasani agaragaza ko mbere yo gutera amabuye umugore bari bafashe asambana, abari bagiye kubikora bagombaga kubanza kwibaza niba bo ari abere, niba bo nta cyaha kibarangwaho: «Bakomeje kumubaza Yezu arunamuka arababwira ati « Muri mwe udafite icyaha, ngaho namubanze ibuye»… Bumvise avuze atyo batangira kugenda umwe umwe, bahereye ku basaza. Nuko Yezu asigara aho wenyine na wa mugore agihagaze aho hagati ». Yezu ntiyaje gucira imanza abanyabyaha, Yezu yaje aje kwegera abanyabyaha twese, yaje aje kudusiga ubutungane kandi yaje kutwereka ko umuntu asumbye kure icyaha ashobora kugwamo. Niyo mpamvu We asangira n’abanyabyaha, niyo mpamvu adaciriye urubanza uyu mugore wari wafashwe asambana kuko uburyo bwiza bwo gukiza umuntu atari ukumukanga no kumushyira k’uruhande, ahubwo uburyo bwiza ni ukumuhumuriza no kumusakazaho imbabazi n’impuhwe. N’iyo atabyakiriye cyangwa se ngo ahite abona iyo neza agiriwe, igihe kimuha kubona ko ubuntu yagiriwe bumuhamagarira guhinduka no kugerageza kuba umuntu w’ineza.
3. Imbere y’uyu mugore wari wafatiwe mucyaha, turabona abantu batwara mu buryo bubiri:
Uburyo bwa mbere ni ubw’aba bafarizayi n’abanditsi bumva yuko nta mpuhwe namba zigomba kugaragarizwa uyu mugore. Ikibarangaje imbere ni ukugaragaza ko itegeko rigomba kubahirizwa, ko imyitwarire y’umuryango wabo itagomba kuzamo agatotsi, mbese ko aribo bagena uko bigomba kugenda n’ibigomba kubahirizwa, akaba ari nayo mpamvu bashaka guturamo Yezu ngo abe aciye ukubiri n’imitekerereze n’imigenzo yabo maze bamurege, kuko Yezu, mu kubabarira uyu mugore yajyaga kuba aciye ukubiri n’itegeko ryariho icyo gihe ry’abayahudi ryavugaga ko umugore wafashwe asambana yagombaga kwicishwa amabuye, akaba aciye ukubiri n’iry’abaromani ryavugaga ko aribo bagombaga gutanga uruhushya rwo kwica uwahamwe n’icyaha.
4. Uburyo bwa kabiri ni iyi myitwarire ya Yezu wicecekeye agakomeza kwiyandikira hasi. Yezu ariko, bakomeje kumurembya, ababwira ijambo rimeze nk’inkota ityaye, icengera ikagera mu nkebe z’umutima za buri muntu, aho buri wese abona ko mu ndiba y’umutima we ari isibaniro ry’intege nke za muntu, z’icyaha, z’uburiganga, z’ubuhemu n’inzangano. « Muri mwe udafite icyaha, ngaho namubanze ibuye ». Imbere y’iri jambo, nta kindi umuntu yasubizaho uretse guceceka, usaba Imana ngo idakingura umutima wawe ngo abandi babone ibiwurwaniramo ! Muri urwo rubuga, intege nke z’uwo mugore zihuye n’impuhwe z’igisagirane za Yezu, maze bimurika mu mitima y’abigiraga intungane! Izo mpuhwe za Nyagasani zigaragaje icyaha cy’uwo mugore, ariko zinagaragaje ko nta muntu n’umwe utazikeneye: «avuze atyo batangira kugenda umwe umwe, bahereye ku basaza».
5. Iri ni isomo rikomeye kuko mbere yo gucira undi urubanza, twari dukwiye kujya tubanza kwiyerekezeho agatima kuko wenda ari twe turusha ububi uwafatiwe mu cyuho! Twese dukeneye impuhwe za Nyagasani, icyo dusabwa ni ugufatanya kumunogera no kumutega amatwi.
P. Jean Damascène MUGIRANEZA.


text:
Hari ibintu bishobora gutuma umugabo agira intanga zidakora neza, intanga nke cyangwa ntan’imwe afite bityo kubyara ntibibe bigishobotse. Ibitera iki kibazo bigenda bitandukana, kandi mu bibitera harimo ibijyanye n’uko umugabo yakuze mu bugimbi bwe ndetse n’uko yitwara mu buzima busanzwe.
Hari ibintu bishobora gutuma umugabo agira intanga zidakora neza, intanga nke cyangwa ntan’imwe afite bityo kubyara ntibibe bigishobotse. Ibitera iki kibazo bigenda bitandukana, kandi mu bibitera harimo ibijyanye n’uko umugabo yakuze mu bugimbi bwe ndetse n’uko yitwara mu buzima busanzwe.
Bimwe mu byatera umugabo kutabyara harimo indwara yagiye arwara mu buto bwe cyane cyane indwara y’iseru, amashamba, kuba yarigeze kubagwa, akazi uwo mugabo akora cyane cyane abakora akazi gatuma bahora ahantu hashyushye cyane, ahantu hari imirasire ihumanya, cyangwa iyindi myuka cyangwa ibitunganywa (produits) bihumanya. Ibindi bishobora gutera ubugumba ku bagabo harimo kunywa inzoga nyinshi ndetse n’itabi.
- Iyo umugabo atabyara aba ari ikibazo gikomeye hagati ye n’uwo bashakanye
Ubumuga bwo mu mutwe bwaba ari ubugaragara inyuma cyangwa se ubundi budapfa kuboneka urebeye umuntu inyuma (trouble psychologique) nabwo bushobora gutuma umugabo adashobora gukora imibonano mpuzabitsina neza ndetse rimwe na rimwe bikaba byamunanira burundu.
Kutagira imisemburo ngabo ihagije (testosterones) nabyo bishobora gutuma umugabo atabasha kubyara.
Bimwe mu bimenyetso bishobora kugaragaza ko umugabo adafite imisemburo ihagije, harimo nko kutagira amoya ku mubiri, cyangwa kugira amatako arimo ibinure byinshi.
Iki kibazo kandi gikunze gutera ikibazo cyo kutagira ubushake bwo gukora imibonano mpuzabitsina no kurangiza vuba bitewe ahanini na cholesterol nyinshi mu maraso. Ikindi gikunze gutuma abagabo baba ingumba ni ukugira intangangabo zitujuje ubuziranenge.
Kutabyara bitera ibibazo bikomeye mu miryango y’abashakanye. Rimwe na rimwe usanga imiyoboro imwe n’imwe y’intanga itari mizima, rimwe na rimwe udusabo tw’intanga ngabo ntitumanuke ngo tujye aho twagenewe kujya tukigumira hejuru cyangwa twamanuka aho tuvuye ntihifunge, tugahora tuzamuka ndetse ibyo bigatuma tudakura neza cyangwa ngo dukore intanga ngabo nzima.
Zimwe mu ndwara zishobora gufata intanga ngabo zigatuma umugabo atabyara
1.Azoospermie
Iyi ni indwara yo kutagira intanga ngabo mu masohoro. Kutagira intangangabo zihagije cyangwa uburwayi bwazo bituma abagabo batabasha kubyara.
2. Oligospermie
Umubare w’intanga ngabo uri munsi ya miliyoni 30/ml ; ubundi uyu ukaba ari wo mubare fatizo umugabo yagakwiye kugira.
3. Asthénospermie
Ni ukuba umugabo afite intanga ngabo zidafite umuvuduko uhagije
4. Teratospermie
Ibi ni ibijyanye no kuba intanga ngabo zifite imiterere itari yo, aho aba afite minini cyane. Iyo umugabo afite ibyo bimenyetso 3 bya nyuma icyarimwe, amahirwe ye yo kubyara aba ari macye cyane, n’ubwo rimwe na rimwe ashobora kubyara, ariko biba ari nk’impanuka.
Kugira ngo abagabo nk’aba babyare ni uko baba bagomba kwegera abaganga bavura bakoresheje imiti y’inyunganiramirire gusa. Iyo umugabo afite Azoospermie ntabwo aba ashobora kubyara mu buzima bwe. Kugira ngo abashe kubyara ni ugushaka abaganga bamuvura bakoresheje imiti iri mu rwego rw’inyunganiramirire ikora mu kuvura abagabo batabyara.
Teratospermie, Oligospermie na Asthénospermie, izi ndwara eshatu ubuvuzi busanzwe nazo ntiburabasha kuzivura. Cyakora ubuvuzi bw’abashinwa bukoresheje imiti yo mu rwego rwa food supplement bubasha kuzikiza.
Imiti ikoreshwa itanga ibisubizo mu kongera umubare wintanga, mu kongera ubwiza bw’intanga ndetse no kongera umuvuduko wazo.
Imirasire.com
Ibitekerezo
muraho neza ? mbaye mbashimiye kubuvuzi mwatwegereje. ubwose arumugore ufite uburwayi bwo kutabyara we mwamurangirahe? njyewe nyekako yaba arinjye urwaye kuko ndabikeka . niba n'abagore mubavura mwambwira murakoze. , Kanda hano umusubize
(+250)787150912 ndabona iyi nimero iri gufasha benshi .abafite ibibazo ni ukugana uwo Muganga Kanda hano umusubize
umugore cq umukobwa ushaka uwamushimisha mpamagara 0780324435 Kanda hano umusubize
ur' icyegera cya satani kbs! Kanda hano umusubize
revive yabicyemuye rwose pe! Kanda hano umusubize
NTABWOBYARA NIMWANGINAMA Kanda hano umusubize
Humura wicika intege icyo kibazo abashinwa baragikemuye. Ngwino tukuvure uzabyara. Hamagara kuri +250788594196 tugufashe ubone imiti kandi unavurwe Kanda hano umusubize
Nkumuntu w'umugabo afite igitsina gito Kanda hano umusubize
Jya Kwamuganga Kanda hano umusubize
MWAGIRINAMAKI KOMARANYUMUNGOREIMYAKAIRINDWINAMWAPFITE Kanda hano umusubize
Nitwa Fataki Marcel ndashaka gusubiza uyu muntu uvuga ko amaze imyaka 7 yarabuze urubyaro. Nanjye nagize icyo kibazo nkimarana imyaka 15. Nivuje CHK na Faical bambwira ko ntazabyara. Nagiye kwipimisha kwa Dr Cyrdion no kuri BMC bambwira ko intangabo zanjye ari nke. Umugabo w'inshuti yanjye yandangiye umuganga uvura akoresheje ubuvuzi bwa gishinwa ndamugana aransuzuma ampa imiti ubu twarabyaye dufite uruhinja rw'amezi.Uwo muganga numero ye ni( +250)787150912. Nawe uzamugane agufashe Kanda hano umusubize
Nanjye mbandikiye mungire inama nabanye numugabo mubyukuri sinarisugi pe ariko nawe mbere yo kubana narabimubwiye arambwira ati ikibi nuko wasubira kuruwo mucuti wawe wambere kandi tubana ! Nuko tubwizanya ukuri ubu turabana none rero ubu mfite ikibazo umugabo asohora amasohoro menshi kandi afashe cyane ! Bimeze nkavuta ubwo nawe iyo arangije ahita akomeza kuko ubusanzwe akora ibintu neza ariko kubera ibintu arangiza bimatira byanteye ikibazo ubu ntamwana ! Ikindi bigera mumubiri wanjye bikantera iseseme kuburyo mara nkiminsi 3 ntabiryo nshaka ! Hanyuma yibyo iminwa yanjye igahita yuma ikaba umukara kuburyo bugaragara kumva meze nabi! Kandi munyumve neza pe tutarabana narabikoze ariko ntakintu nabaga ntampinduka.zikomeye nagiraga! Ubu naramwihishe njya kumudogiteri arampima ngondebe ko harikibazo mfite asanga njye ntacyo! None mwabantumwe nimunsobanurire uburwayi bwumugabo kuko nabonye aribyobintu asohora bifashe bimatira bigera mumubiri wanjye bikantera ikibazo .mubwire ibyubwo burwayi afite ! Ese ubwo yabyara? Murakoze Kanda hano umusubize
Muraho Kamaliza ubwo ni uburwayi bwo mu gice cy'imyororokere ku mugabo. Sinaguha ibisobanuro hano. Uzampamagare kuri 0787150912 ngusobanurire nakugire inama y'icyo wakora Kanda hano umusubize
Uzamubwire Mujyane Kwamuganga Babapime Mwembi. Kanda hano umusubize
Urahonezakamarizawe?Nangendumugabowimyaka(24)yamavuko.rekankugireinamayukouzabyifatamomuzajyanekwamugangabazabavura. Kanda hano umusubize
Mwiriwe Bagabo bagenzi banjye nanjye nari mfite ikibazo nk'iki cy'uburwayi. Nifuje CHUK na Faical ariko bari barabuze uburwayi mfite butuma ntabyara. Nagannye ivuriro rivura rikoresheje ubuvuzi bwa gishinwa rikorera mu mujyi wa Kigali ku muhanda ugana kuri Sulfo. Nahasanze umuganga numvaga bahamagara Alpha yarampimye asanga mfite intanga nke kandi zidafite umuvuduko uhagije. Yaramvuye nza gukira ubu maze kubyara abana 2 umuhungu n'umukobwa. Gusa ikibazo nahasanze n'uko badakorana n'ubwishingizi byatumye amafaranga banciye aba menshi ariko ndemera ndayatanga. Iyi numero nayihawe n'inshuti yanjye y'umugabo yari ifite ikibazo cyo kurangiza vuba Numero y'uyu muganga ni 0787150912. Kanda hano umusubize
Muraho Mugabo ufite kimwe muri ibi bibazo ntiwihebe kuko ni uburwayi buvurwa bugakira. Hari imiti ikomoka ku bimera gakondo by'abashinwa yo mu bwoko bwa food supplement. Iyo miti itunganyijwe mu buryo bumeze neza kandi ni ingirakamaro cyane. Iyo miti ntigira ingaruka mbi n'imwe mu buzima. Mugabo ufite icyo kibazo witindaganye guhamagara kuri (+250)787150912. Kanda hano umusubize
Muraho neza nshuti none c nkumuntu usohora udusohoro Duke yakira?nagiye kwamuganga bambwira yuko arukuziba kumuyoboro ngo bisaba kumbaga ndatinya Ese ubwo mwebwe mwamvura?ikindi ndabaza niba uwomuvura haramasezerano mugirana kugirango mumukurikirane yizerekoyakize neza?Murakoze munsubize kuri whatsapp +249998834703 mumpe nawatsapu yanyu nibiciro ? Kanda hano umusubize


text:
Iyo nyubako igiye kubakwa ku bitaro bya Butaro ifite ubushobozi bwo gucumbikira abarwayi 72.
Biteganijwe ko iyo nyubako izuzura muri Nzeli 2018 itwaye Miliyoni zirenga 300RWf.
Izajya yakira abarwayi baturutse hirya no hino mu Rwanda no hanze yarwo baje kwivuza kanseri kuri ibyo bitaro byatangiye kuvura iyo ndwara mu mwaka wa 2012.
Abivuriza kanseri ku Bitaro bya Butaro bavuga ko akenshi iyo bafite gahunda ya muganga, nyuma cyangwa mbere yo kubonana nawe babura aho kurara.
Ibyo ngo bituma hari abarara ku mabaraza y’inyubako z’ibitaro bitewe n’uko ahateganyirijwe kwakira abarwayi ba kanseri ari hato.
Tuyisenge Cyiza Laurence waturutse mu Karere ka Karongi aje kwivuza kanseri, avuga ko kutagira aho barara bituma harimo abadakira.
Agira ati “Ntabwo waba waje kwivuza ngo nurangiza ujye mu bibazo byo kurara hanze, ejo dogiteri akuvure, urumva na we gukira biba bihabanye.
Ariko kuba baragize igitekerezo cyo kutwagurira uburyamo ni igitekerezo cyiza bituma natwe tugira icyizere cyo gukira vuba.”
Dr Mpanumusingo Egide uhagarariye ishami rivura kanseri mu bitaro bya Butaro asobanura ko batangira serivisi yo kuvura kanseri muri 2012, batangiye bakira abarwayi batarenze 30.
Kuri ubu bafite abarwayi bari gukurikirana barenga 4000 baza basimburana. Mu kwezi bakira abarwayi basaga 100 bashya kandi ubusanzwe bafite icumbi ryagenewe kwakira abarwayi 26 gusa.
Akomeza avuga ko abarwayi bakira baturuka hirya no hino mu gihugu no hanze nko muri Uganda, Congo no mu Burundi.
Agira ati “Abarwayi baraza iyo bategereje kubonana na muganga usanga bafite ikibazo cy’aho baba bari kuko abenshi ni abakene ntibashoboye kujya kuriha amahoteri ku buryo usanga bagira ubuzima bubi.
Iyo nzu rero izaba ije gukemura ibyo bibazo by’abarwayi usanga batagira ahantu baba iyo batari mu bitaro.”
Ku itariki ya 15 Nzeli 2017, ubwo hashyirwaga ibuye ry’ifatizo ahazubakwa iyo nyubako,Umuyobozi w’Intara y’Amajyaruguru Gatabazi Jean Marie Vianney yavuze ko icyo gikorwa ari icyo kwishimira.
Agira ati “Ndagira ngo nshimire abadufasha ariko nabashimire ko ibyo badufashamo biba bijyanye no gukorera Abanyarwanda icyabateza imbere.”
Ibitekerezo ( 2 )
Kubavuna amaguru kandi banarwaye cancer se si ukubica kabiri. Warwara imvune unarwaye cancer ukabaho?
Ibi ni byiza cyane kuko bizavuna amaguru abazaba baje kwivuza bambe ! Imana ibahe umugisha abantu bose bita ku barwayi kabisa ni abantu b’abagabo.


text:
Uko wakwivura constipation igihe utwite
Mu gihe cyo gutwita usanga abagore batari bake bibasirwa no kurwara impatwe bitewe n’ihinguka ry’imisemburo no gukura kwa nyababyeyi bigira ingaruka ku mikorere y’amara. Mu gihe ukunze kurwara constipation utwite dore uburyo bwiza wakwivura dore ko akenshi kunywa imiti utwite bishobora kukugiraho ingaruka ko ku mwana utwite.
Uko uzivura :
Jya ukunda kunywa amazi ahagije : niiba ubarirwa mu mubare w’abagore bibasirwa n’impatwe igihe batwite ni ingenzi ko wakunda kujya unywa amazi byibura litiro 1.5 ku munsi.
Irinde ibiribwa byahinduwe mu ndanga n’ibitekeshw amavuta menshi : irinde kujya ibiribwa biba byarakorewe mu nganda, ibyakozwe mu buryo bizamara igihe kirekire, ibitekereshe amavuta nka za chips n’ibindi birimo amavuta menshi.
Koresha ubuki n’amavuta ya elayo : Niba wakoresheje ubu buryo bubiri ntibikire wakoresha ikiyiko cy’amavuta ya elayo ukibyuka hanyuma ku manywa ukaza kunywa ibiyiko bibiri by’ubuki mu bihe bitandukanye .
Icyitonderwa : irinde kugira indi miti ukoresha mu gihe utwite utabanje kubigirwamo inama na muganga kuko bishobora kukugiraho izindi ngaruka.
Gracieuse Uwadata


text:
Twandikire
Twishimira gufasha abantu bashishikazwa na Bibiliya hamwe n’umurimo dukorera ku isi hose wo kwigisha. Dore bimwe mu byo wakora kugira ngo ubone Abahamya ba Yehova bo mu gace utuyemo:
Reba igihe n’aho Urwibutso tugira buri mwaka ruzabera
Duhamagare cyangwa utwandikire kuri aderesi iri hasi aha:
Hondurasi
Congregación Cristiana de los Testigos de Jehová, A.R.
Apartado 147
11102 TEGUCIGALPA
HONDURASI
+504 2405-1360
Amasaha y’akazi
Kuwa mbere kugeza kuwa gatanu
8:00 za mu gitondo kugeza 5:00 z’umugoroba.


text:
Ukwiye kwiga kubaho Ubuzima buzira Umwenda
Ntugafate ibyemezo bishingiye ku bwoba
Imikorere y’Imana mu by’ubukungu ntabwo ihwanye n’iy’isi. Uko byagenda kwose,ntabwo tugomba kugira ubwoba kuko Imana iradukunda. 1 Yohana 4:18 hatubwira ngo, Mu rukundo ntiharimo ubwoba...
Urukundo rw’Imana ni rwo rufatiro-ngiro rw’ubuzima bwacu kandi ntabwo ruzanyeganyezwa na gato n’uko ibibazo byaturenze. Dukomeze kwizera ko ibitubaho byose Imana ishaka kudutabara kandi byatuma ireka ibyo yakoraga kugirango imanukire kudukemurira ibibazo byacu bya buri munsi.
Menya Isoko Yawe
2 Abakorinto 9:10 hatubwira ngo, Iha (Imana) umubibyi imbuto n’imitsima yokumugaburira ni yo izabaha, ibongerere imbuto zanyu zo kubiba kandi igwize imbuto zogukiranuka kwanyu.....
Imana niyo itugaburira mu by’ubukungu; imirimo dukora ntabwo ari yo soko yacu ahubwo ni Imana. Rero iyo imirimo yabuze ntitugomba kubura ibyiringiro kuko Imana idakumirwa. Imana ikomeza kutugaburira mu bundi buryo tutatekereza cyangwa ngo tubwibwire mberey’igihe. Matayo 6:26 hongera kuturema umutima hagira hati niba Imana igaburira inyoni twizererwose ko ishobora kutugaburira natwe.
Shakisha kugira muri wowe Umutima w’ubugwaneza
Namenye yuko uburyo bwiza bwo gukoresha neza amafaranga ni ukuyatanga. Iyi ni ingingo nyamukuru yadufasha gukurikiza amahame ya Bibiliya mu by’amafaranga. Kandi dukeneye gukomeza gutanga cyane cyane mu bihe byo guhinyuzwa mu by’amafaranga.
Uko turushaho kumvira Imana mu by’ubukungu bwacu tugatanga dufasha abandi Bantu niko Imana izarushaho gutuma abantu batugirira. Byoroshye bene ako kageni. Imigani28:27 havuga hati, Uha abakene ntabwo azakena…....
Koresha ibyo ufite
No mu bihe bigoye cyane birashoboka ko ushingiye ku mahame ya Bibiliya wabaho ubuzima buzira umwenda. Abaroma 13:8 haratubwira ngo Ntitugomba kugira undi mwenda wose keretse uw’urukundo...
Umugabo wanjye Dave ajya avuga ngo nitwiga kubaho bingana n’uko twinjiza, cyangwa bingana n’imbago zacu nibwo Imana izaduha Umugisha ikatwagurira imbago hanyuma tugatunga dutunganiwe. Luka 19:17 hatubwira ko Imana inezezwa n’uko tubaye abizerwa tugatunganira mu tuntuduke. Nitubishobora havuga ko Imana izatwegurira byinshi.
Tangira kwishyura ukoresheje amafaranga afatika
Biroroshye cyane gukoresha ibyuma n’amakarita tukibagirwa ko hari amafaranga menshi apfa ubusa. Niba ugerageza kugabanya umwenda wawe kujya utanga amafaranga y’inote kuri buri kintu uguze. Biroroshye cyane kuzigama no gukoresha neza amafaranga yawe iyo uyafite mu ntoke zawe.
Ntacyo bitwaye gukoresha amakarita n’ibyuma by’amafaranga niba uzabasha kwishyura ikiguzi cyabyo bitaguhungabanyije. Icyo nshaka kuvuga ni iki: Ntabwo ari byiza kowagera aho umutima wawe watwaye n’imyenda cyane kugeza aho wibagirwa Imana.
Umwanzi arashaka ko uhora utinya ejo hazaza hawe. Rero intego yawe nyamukuru igomba kuba guharanira kwishimira uyu munsi ubuzima Yesu yapfiriye kugirango aguhe.Kora uko ushoboye kugirango ubeho mu gukiranuka, amahoro n’umunezero hanyuma umwiringire kugirango akore ibisigaye.
source: Joyce Meyer


text:
*_REKA TUREBE UKO WABIGENZA NIBA WIFUZA KUBYIBUHA
Nabigenza nte nifuza kubyibuha?
Mu gihe wifuza kubyibuha, tugiye kubagezaho ibintu ushobora gukora bikagufasha kubyibuha mu gihe gito:
- Uburyo bwa mbere; ongera ibyo urya; rya ibiryo byinshi niba ubishoboye kuba 2 ibyo waryaga.
Niba urya inyama 1 tangira urye 2, niba ari igi tangira urye amagi 2, niba abandi barya inshuro 2 cg 3 ku munsi wowe tangira urye byibuze nka buri masaha 2 cg 3.
Rya ibiryo bitetse byibuze mu minota 15-30 ukibyuka, kandi mu gihe uri kurya wirira ku dusahani cg ibindi uriraho bito; fata igisahani kinini bigufashe kurya ibiryo byinshi, imenyereze wiyegereze IBINTU BININI, igikombe kinini, isahani nini, ibyo urisha binini.
- Ihatire ibiryo bikungahaye mu ntugamubiri cyane. Zimwe mu ngero twaguha; umuceri, ibikoro, amakaroni, imigati, ibijumba, ibishyimbo, imineke, avoka, ipapayi, inyama (aha hazamo na sosiso, hamburger), inyama z’inkoko, amagi, amata, ubunyobwa, margarine, peanut butter, ni bindi birimo amavuta menshi) ihatire kubirya kenshi uko ubishoboye kandi BYINSHI,
Gusa Hari ICYO UKWIYE KWITONDERA mu kubyibuha, ntago bivuze ngo ugomba kurya ibyo ubonye byose harimo no kunywa isukari nyinshi kuko ushobora kubyibuha ariko ugakurizamo no kurwara indwara zikomeye nka diyabate, cg se iz’umutima.
Komeze uharanire kugira ubuzima bwiza!
Reposted & Dr. P. Mupenzi Mwiza
Group Ubuzima-Ubuvuzi-Inama
.


text:
GUHINGA NO KWORORA KIJYAMBERE NIBWO BURYO BWIZA BUTANGA UMUSARURO MWIZA KUBAKORA UWO MWUGA. NIMURURWO RWEGO ABAHINZI BOROZI BAGERA KURI 30 BATURUTSE MU KARERE KA NYARUGURU MUNTARA YA MAJYEPFO Y’IGIHUGU, BAKOZE URUGENDO SHURI MUKARERE KA KAYONZA MUNTARA Y’IBURASIRAZUBA BAGAMIJE KUREBERA HAMWE NO KUNGURANA IBITEKEREZO N’ABAHINZI BOROZI BO MUMURENGE WA MUKARANGE NA NYAMIRAMA AHO BO BISHIMIRA UMUSARURO BABONA BUTURUKA KUBUHINZI BWABO KUKO NGO KUGEZA UBU BASHOBOYE KWISHURIRA ABANA BABO AMAFARANGA Y’ISHURI, NDETSE BAKABA BARANASHOBOYE GUSHYIRA UMURIRO N’AMAZI MUNGO ZABO
UMWE MUBAHINZI BAKORERA MURUTOKI RWA BWANA NDANGAMIRA FAUSTIN AHO ABASHYITSI BASUYE ARIWE BWANA MUHAWENIMANA YASOBANURIYE ABASHYITSI KO KUGIRANGO BAGERE KUMUSARURO UNGANA NA TONI 3 KU KWEZI, ARUKO BAKORESHEJE UBURYO BWO GUTERA INTSINA KUMIRONGO, HAGATI BASIGA M3 cg M4, NDETSE BAGAFUMBIRA BAKORESHEJE IFUMBIRE YIMBORERA, AKABA YANABASOBANURIYE KO KURI HECTARI 3 BAHINGAMO URUTOKI, BASHOBORA KUBONA AMAFARANGA AGERA KUBIHUMBI 200.000FRWS KU KWEZI. ABASHYITSI BASUYE URWO RUGO BO BARAGIRA BATI « IBI BIRATANGAJE CYANE KUBONA IBYO BAHINZI BAGEZEHO » BAKABA BAFASHE INGAMBA ZO KUVUGURURA UBUHINZI BWABO BWARI UBWA GAKONDO.
NTABWO ARIBIKORWA BY’UBUHINZI BWOROZI BASUYE GUSA, BANASUYE UMURENGE SACCO W’INYAMIRAMA MUKARERE KA KAYONZA AHO UMUNYAMABANGA NSHINGWA BIKORWA BWANA TWAMUGABO ANDRE YABWIYE ABASHYITSI KO ABATURAGE BA NYAMIRAMA BITABIRIYE UMURENGE SACCO AHO NGO UBU KURI KONTE YABO BAFITE FRWS ZIGERA KURI 38.000.000, NGO AYA FRWS BAGUZEMO 2 CAMION NDETSE N’ABATURAGE UBU BARAGUZWA KUGIRANGO BITEZE IMBERE BIHANGIRA IMIRIMO ICYIRIRITSE.
TWABABWIRA KO ABA BAHINZI N’ABOROZI BO MURI NYARUGURU BAFASHWA N’UMURYANGO WABASWISS MUBIKORWA BITANDUKANYE HARIMO UBUHINZI BWOROZI, UBUZIMA, NDETSE NO MUBUREZI. BAKABA BAMAZE IMYAKA 3 BAKORANA NABO.
GACINYA M. REGINA


text:
Ibi iki gihugu kibikora kugira ngo gishyigikire politiki nziza yo guteza imbere ingufu no kurengera ibidukikije. Iki gihugu cyatumije toni miliyoni 1.3 z’imyanda mu mwaka w’2015 kikaba no ku isonga mu gutunganya iyi myanda aho ½ cyayo kibyazwamo ingufu.
Iyi myanda 1% ni iyo mu rugo babona ku buntu naho 38% irishyurwa ikaba akenshi ituruka mu burayi cyane mu bihugu nka Noruveji n’u Bwongereza. Imyanda ingana na 36% itunganwa ku buryo bugezweho bwitwa resayikilingi(recycling),14% ikabyazwamo ifumbire indi igatwikwa kugira ngo itange 49% by’ingufu zikoreshwa n’ingomero muri iki ki gihugu. Izi ngomero zibasha gutanga umuriro w’amashanyarazi uhagije ku ngo 250,000 ndetse no gutanga ibicanwa ku ngo 810,000.
Nubwo gutunganya iyi myanda bidahagije ku bijyanye no kurengera ibidukikije ,Catanna Ostlund,umujyanama mukuru w’ikigo gishinzwe kurengera ibidukikije muri Suwede yagize ati” Kongerera agaciro imyanda bizongerera kwihaza ku ngufu ku buryo tutazongera kugira ikibazo cy’ibicanwa.Ni ngombwa kuri Suwede gushaka uburyo bwo kugabanya umusaruro w’imyanda no kongera itunganywa n’ivugururwa ryayo. Ariko kongera agaciro k’ibikomoka ku myanda ni wo mwanzuro uboneye”.
Suwede irateganya kongera ingano y’imyanda itumizwa mu mahanga aho mu mwaka wa 2020 iteganya gutumiza toni 2.3 z’imyanda mu rwego rwo gushyira mu bikorwa intego bihaye yo kurengera ibidukikije ndetse no kuba igihugu cyita ku bidukikije gishaka ibisubizo bishya.
Imyanda itunganywamo ingufu mu gihugu cya Suwede


text:
Mucyo j de Dieu tumwifurije kugira iruhuko ridashira
mucyo warumugabo maxima igendere imana ikwakire
Mucyo yari imfura pe. Yanyakiriye neza atanzi kandi nagiyeyo nyuma y’amasaha y’akazi na secretary we yigendeye, amvugisha neza, mubwira ikibazo cyanjye maze ansobanurira ko bidashoboka ambwira n’impamvu kandi ndabyumva. Ni ukuri ndababaye pe nubwo ntagiye kumushyingura. Ariko nta muntu we wagira ikibazo namumenye kandi nshoboye kugikemura.
Njye sinzamwibagirwa kuko yangiruye neza cya kandi yabikoze atanzi
Imana izamumenyere Umuryango.
Nubundi hatabaruka intwari gusa Imana imwakire mubayo gusa jyewe sinzamwibagirwa ukuntu yitangaga
Mucyo komeza wibere mucyo no mu ijuru kuko mu isi ntacyo tugushinja utadukoreye pe twe nkabacitse ku icumu tuzagusabira kwa jambo
Mucyo komeza wibere mucyo no mu ijuru kuko mu isi ntacyo tugushinja utadukoreye pe twe nkabacitse ku icumu tuzagusabira kwa jambo
Ohh Mucyo Imana ikwakire mu bayo uruhukire mw ijuru kwa jabiro wasinziriye! Ntiwapfuye. Tuzahura muri cya gitondo kiza cy umuzuko. Wambabaje cyane. Uhoraho abane nabo usize abihanganishe. Aheza ni mw Ijuru. See you
Ohh Mucyo Imana ikwakire mu bayo uruhukire mw ijuru kwa jabiro wasinziriye! Ntiwapfuye. Tuzahura muri cya gitondo kiza cy umuzuko. Wambabaje cyane. Uhoraho abane nabo usize abihanganishe. Aheza ni mw Ijuru. See you
Imana ikwakire mu bayo wari imfura gusa so sad...
MUCYO. IGENDERE NTITWAKWANGAGA. IMANA IGIHE IRUHUKO RIDASHIRA. GUSA UGIYE WARI INTWARI.
igendere gusa akazi wakoze nukuntu wari inyangamugayo nyagasani agushyire iburyo bwe ntakindi narenzaho ndababaye
Imana imwakire yari umuntu udasanzwe nanjye yampaye Service nziza ntazibagirwa nyuma y’amasaha y’akazi akiri Ministre w’ubutabera yari atashye nimugoroba ageze hanze asanga duhari ahita adusekera asubira mu biro ajya kudusinyira atwifuriza kugera imuhira amahoro. Sinzakwibagirwa Mucyo umutima mwiza wawe Nyagasani awuguhembere agushyira iruhande rwe. Umuryango wawe nawo ukomere nta mukiranutsi upfa arasinzira.
Imana yo mu ijuru imwakire mubayo gusa mu isi si iwacu kandi Yesu akomeze abo mu muryangowe
duhombye intwari imana imwakire mubayo
nukuri iyinkuru yambabaje bikabije gusa imana itwara abo ikunda uyumugabo numwana mwiza pe nigeze ngira ikibazo kuri CNLG ariko abo naganagaho bose barandebaga gusa ntibagire icyo bapfasha ariko aho ngereje ikibazo kurimucyo ntanumunsi byafashe nukuri imana ikwakire mubayo abo wagiriye neza twese tuzasigara tugusengera
imana imwakire mubayo kndi umuryangowe wihanganire ibihe bikomeye barimo
Imana yamukunze cyane kuturusha,naruhukire mumahoro.imirimo myiza yakoze iramuherekeje.umuryango we wihangane Imana ibahe imbaraga zo kwakira ibyabaye
Imana imwakire mu bayo.Ntituzakwibagirwa uburyo wari sociable.
Olala duhobye intwari imana imwakire


text:
Ikibazo cyo kudashaka imibonano mpuzabitsina ku muhungu (kudashyukwa) kirangwa no kudakomera bihagije kw’igitsina cye.
Ubusanzwe, ngo iyo umugabo ashatse imibonano mpuzabitsina, imitsi yo mu gitsina yuzuramo amaraso, hanyuma bigatuma gikomera ari byo bituma abasha gukora imibonano mpuzabitsina n’umugore bari kumwe.
Iyo umuntu afite uburwayi, ngo igitsina cye ntigikomera bihagije bityo gukora imibonano mpuzabitsina ntibishoboke.
Nk’uko bitangazwa na Doctissimo.fr, ngo iyi ndwara igera ku bagabo miliyoni 152 mu isi yose. Ubushakashatsi bwagaragaje ko uko inyoko muntu isaza, ngo abagerwaho n’iyi ndwara bazikuba kabiri kugeza mu mwaka wa 2025.
Hari impamvu nyinshi zitera indwara yo kudashyukwa, zimwe zishingiye ku buzima bwo mu mutwe no mu mitekerereze, izindi zikomoka ku miterere y’umubiri. Zimwe mu mpamvu zikomoka ku miterere n’imikorere y’umubiri ni izi zikurikira:
Impamvu zikomoka ku mitsi
Ibintu byose bishobora kubangamira imitsi bishobora no kugira ingaruka ku gitsina cy’umugabo. Gusa nk’uko bitangazwa na Doctissimo.fr ngo ikibazo cya athérosclérose, ni ukuvuga imyivumbagatanyo mu gukomera no koroha kw’imitsi ngo ni yo mpamvu ya mbere itera ikibazo cyo kudashyukwa.
Ibindi ni umuvuduko ukabije w’amaraso, itabi, ndetse na diyabete ituma ibyago byo guhura n’imyivumbagatanyo mu mikorere y’igitsina byiyongera.
Impamvu zikomoka ku misemburo
Iyo umugabo atangiye gusaza, umusemburo wa testosterone uragabanuka. Uyu musemburo iyo ugabanutse utuma ubushobozi bw’umugabo bwo gukora imibonano mpuzabitsina na bwo bugabanuka, gutakaza ubunini bw’imikaya, gutakaza ireme ry’amagufa, kubura imbaraga byose biherekezwa n’imyivumbagatanyo mu mikorere y’igitsina.
Impamvu zikomoka ku mitsi y’ubwonko
Ibibazo bimwe by’imitsi y’ubwonko n’ubwonko ubwabwo bishobora gutuma umugabo agira ikibazo cyo kudashyukwa. Bimwe muri ibyo bibazo bishobora kuba impanuka y’imitsi y’ubwonko, kwangirika kw’imitsi ihuza ubwonko n’igitsina, kubagwa nabi n’ibindi.
Inkomoko y’imiti
Imiti imwe n’imwe ishobora kuba impamvu y’imyivumbagatanyo mu mibonano mpuzabitsina ku mugabo. Ishyirwa mu majwi cyane ni imiti y’umuvuduko w’amaraso ukabije, imiti ivura ibibazo by’imisemburo, imiti ihabwa abafite agahinda gakabije, irinda kugagara, n’iyindi.
Impamvu zikomoka mu myitwarire n’imitekerereze
Impamvu zikomoka ku myitwarire n’imitekerereze ni nyinshi kandi zigendana n’imiterere y’umuntu ku giti cye, ariko higanjemo nk’umunaniro ukabije, agahinda gakabije ndetse n’ubwoba.
Bishobora guturuka kandi ku makimbirane hagati y’abantu babiri bakundana cyangwa abashakanye, kuba uwo mwashakanye yakwitwaraho nabi akanagusuzugura mu buryo buhoraho, gutandukana, kwicira urubanza nyuma yo guca inyuma uwo mwashakanye, cyangwa se na none urupfu rw’umugore wawe.
Gusa ngo mu gihe kudashyukwa bikomoka gusa ku mpamvu zo mu mitekerereze n’imyitwarire uzabibwirwa n’uko nijoro na mugitondo bwo bishoboka.
Ngo inshuro nyinshi ikibazo cyo kudashyukwa gikomoka ku mpamvu z’umubiri, n’iz’imitekerereze n’imyitwarire zivanze, ari yo mpamvu umuntu aba akwiye gushakira hose.
Uburyo bw’ibanze bwo kuvura ubu burwayi, ngo ni uko umurwayi yatinyuka kubuganirira muganga cyangwa se akemera ko inshuti ze zimuha ubufasha.
Ubu burwayi ngo bushobora gukizwa n’ibiganiro n’abaganga b’inzobere mu by’imibonano mpuzabitsina,cyangwa se ab’imitekerereze n’imyitwarire (psychologues) ndetse hakaba n’imiti mu gihe bwatewe n’impamvu zikomoka ku mubiri.


text:
Akenshi gutendeka ni imwe mu ngeso zimaze kuba akarande ku bakobwa. Ahanini kubera ko abenshi batagifata urukundo nko kubana n’umuntu mwizerana kandi mwubahana kandi muharanira gutezanya imbere. Ariko kuri ubu benshi siko babifata kuko bamwe aruko bafite ibyo bashaka kubona cyangwa kugeraho.
Akenshi gutendeka ni imwe mu ngeso zimaze kuba akarande ku bakobwa. Ahanini kubera ko abenshi batagifata urukundo nko kubana n’umuntu mwizerana kandi mwubahana kandi muharanira gutezanya imbere. Ariko kuri ubu benshi siko babifata kuko bamwe aruko bafite ibyo bashaka kubona cyangwa kugeraho.
Hari zimwe mu mpamvu zitera abakobwa gutendeka, ariko ibyingenzi twavugamo ni ibi bikurikira:
Gushaka ubutunzi
abenshi hari igihe baba bafite abakunzi ariko ugasanga batanyurwa nibyo babaha cyangwa se babakorera, bagahitamo gushaka abandi kugira ngo bahabwe bya bindi babuze ku ruhande.
Ibyo rero barabikora kandi akaguma akakubwira ko mukiri kumwe kugira ngo nawe ukomeze umumenyere ibyo usanzwe umuha kandi na wawundi akamukomeza.
Urukundo ruke
Iki ni kimwe mu bibazo byugarije abantu benshi muri rusange kuko usanga abakobwa biki gihe batakigira urukundo nyarwo. Ahura n’umuntu bakemeranya gukundana ejo yahura n’undi nawe akamwemerera urukundo. Benshi rero ntibaba banibuka ko bafite abakunzi ahanini kubera ikibazo cy’urukundo rwabaye ruke muri bo.
Gushaka kumenyekana cyane
Iyi nayo ni imwe mu mpamvu zitera abakobwa biki gihe gutendeka kuko baba bashaka kugaragara henshi kandi buri munsi.
Rimwe na rimwe rero usanga umukobwa akundana n’ umuntu urugero uririmba akifuza kandi kumenyana n’ukora buzinesi runaka n’abandi n’abandi byose ari ugushaka gujya agaragara muri buri kimwe kandi bose akababeshya ko abakunda.
Guharara
Bamwe mu bakobwa batendeka abahungu kubera guharara cyane kuko ashobora kuba akundana n’umuntu ejo yabona undi wateye imbere nawe agahita yifuza gukundana nawe kandi wawundi ntamuhakanire ko batakiri kumwe ahubwo agakomeza akamubeshya ko amukunda kugira ngo nawe atamutakaza. Usanga abakobwa bakora mwene ibi baba bahuzagurika mubyo bakora byose.
Iterambere
Iki nacyo kiri mu bituma abakobwa benshi muri iki gihe batendeka abahungu benshi kubera ahanini ko bagenda babona ibintu bishyashya uko bwije nuko bukeye kandi bikabatera kubyifuza.
Iyo rero urukundo rubuze usanga aribwo umukobwa atangira gutendeka kubera ko ari kubona ko hari ubundi buzima bushya yifuza kubamo akabona kandi hari ibyo akeneye kubona bishyashya.
Ni kenshi uzasanga abakobwa bananirwa kurambana n’abakunzi babo ahanini byose biturutse k’umuvuduko witerambere.
Aho kuba iyo hahora hahindagurika
Iki nacyo nikimwe mubituma umukobwa atendeka abahungu benshi bitewe nuko aho aba yavuye haba hatandukanye naho yagiye.
Iyo ahinduye aho yabaga abona ko n’uburyo abantu babayeho butandukanye n’ubwaho yari ari bikamutera no kuba yahindura umukunzi byamunanira akamutendeka.
Imirasire.com


text:
Gashora: Abayobozi b’uturere barasabwa kwita ku igenamigambi
Umunyamabanga wa Leta ushinzwe amajyambere rusange n’imibereho myiza y’abaturage muri Minisiteri y’ubutegetse bw’igihugu Dr. Mukabaramba Alvera arasaba abayobozi b’uturere n’abashinzwe igenamigambi ko bagomba kwita ku igenamigambi kugirango ibikorwa bigende neza.
Ibyo yabitangarije ku wa 12/10/2012 ubwo yasozaga amahugurwa y’abayobozi b’uturere n’abashinzwe igenamigambi mu turere tw’u Rwanda ku gutegura igenamigambi rifite intego,ayo majugurwa yaberaga mu murenge wa Gashora mu karere ka Bugesera.
Dr .Mukabaramba Alvera yagize ati “ nta cyagerwaho mu gihe igenamigambi ritanoze, kuko rifasha mu ishyirwa mu bikorwa ry’imihigo, ariko na none hagomba kubaho isuzumabikorwaâ€.
Yababwiye ko iyo utateguye neza ibikorwa byawe ntaho wahera ukora, kuko iyo ubikoze bigusaba gusubira inyuma ukoreba neza ibyo umaze gukora cyane ibijyanye n’imihigo ndetse no kuyihigura.
Umunyamabanga wa leta ushinzwe amajyambere rusange n’imibereho myiza y’abaturage Dr Mukabaramba Alvera yavuze ko amahugurwa y’ubushize ku miyoborere yatanze umusaruro ufatika, ukaba ugaragarira ku kigereranyo cya 89%. Noneho ubwo bahuguwe ku igenamigambi, ngo hari icyizere ko iki kigereranyo kizazamuka.
Abakurikiye amahugurwa bayishimiye bavuga ko azatuma banoza igenamigambi rishobora gukemura ibibazo byugarije abaturage, kandi riganisha ku cyerekezo u Rwanda rwihaye nk’uko Karake Théogene umuyobozi w’akarere ka Karongi abivuga.
Ati “ aya mahugurwa akwiye kugera no bandi bayobozi kugira ngo bajye bakora buzuzanya,azatuma tugera kucyerekezo 2020â€.
Aha akaba asaba ko n’abandi bayobozi bakorana nk’ikipe bahabwa aya mahugurwa kugirango buri wese akorane na mugenzi we mu bwuzuzanye ntawusigaye inyuma.
Cyakora ngo ubu bumenyi abo bayobozi bahawe batabufatanyije n’indangagaciro mu mikorere kandi ngo bafashe abayobozi b’inzego zo hasi ntacyo bageraho.
Mu bindi byifuzo ngo hakwiye gutegurwa ingendo shuri zunganira ayo mahugurwa mu bihugu byakataje mu iterambere kugira ngo harebwe inzira abandi banyuzemo mu kugera kuri iryo terambere.
Umwaka ushije abo bayobozi b’uturere bahawe inyigisho ku miyoborere myiza. Ubu ariko noneho bahabwaga ubumenyi ku igenamigambi bari kumwe n’abarishinzwe by’umwihariko mu turere.
Mubyo bize harimo gusesengura ibibazo bihari, kumenya impamvu yabyo no gutegura igenamigambi rihamye ryafasha abaturage gusohoka muri ibyo bibazo. Izo nyigisho bakaba bazihabwaga n’impuguke zo mu gihugu cya Singapore.
Â


text:
Kuwa 25 Mutarama 2007, impuzamiryango iharanira uburenganzira bwa muntu mu karere k’ibiyaga bigari, LDGL, yakoresheje inama nyunguranabitekerezo yatumiwemo inzego zitandukanye zirebwa n’ikibazo cy’umutekano w’abarokotse genocide, abatangabuhamya n’inyangamugayo za gacaca.
Abari muri iyo nama berekanye ko ibikorwa byo kubahohotera bigenda byiyongera, bikaba byaravuye kuri 223 muri 2005 bikagera kuri 245 muri 2006. Uko guhohotera kwaranzwe n’ubwicanyi, gutera ubwoba, gukubita no gukomeretsa, gusenya, n’ibindi.
Uturere tuza ku isonga mu kugaragaramo guhohotera ni Karongi na Nyamasheke mu ntara y’Iburengerazuba, na Gisagara na Kamonyi mu Ntara y’Amajyepfo. Ibyo ngo biterwa n’ingengabitekerezo ya genocide ubu ngo yigaragaje no mu mashuri yisumbuye.
Ambasaderi Joseph Mutaboba yatangarije abanyamakuru ko abayobozi bo mu nzego z’ibanze bakwiye kwita kuri icyo kibazo, bakita cyane ku marondo, n’aho adakorwa agakorwa.
Tubibutse ko umuryango Human Rights Watch uharanira uburenganzira bw’ikiremwa-muntu na wo wari wagaragaje muri raporo uheruka gusohora impungenge ku mutekano w’abacitse ku icumu n’abatangabuhamya bakomeje kwibasirwa.


text:
Ibikoresho ku bantu 3
Umutobe wo muri orange 1
Umutobe w’indimu 1
Pomme 2
Umuneke 1 wa gros Michel
Igice cy’inanasi nini
Fraise utubuto 4
Uko bikorwa
Ronga imbuto zose izo guhata uzihate neza ubundi uzikate
Shyira imbuto zose mu isorori cyangwa mu kindi gikoresho gifite isuku wategura ku -meza ukabona ko gisa neza
Hejuru y’izo mbuto nyanyagiazho umutobe w’ironji n’uw’indimu
Mu gihe hashyushye cyane ushobora kubishyira muri frigo ubifungure nyuma y’isaha
Urwego News
Imyororokere
Macedoine yoroshye gukora
Ibikoresho ku bantu 3


text:
Abahinzi b’ingano bo mu Murenge wa Tare, bavuga ko kubika amazi y’imvura bakabasha kuhira imyaka yabo mu gihe cy’izuba, byatumye umusaruro wabo wikuba inshuro nyinshi ugereranije n’uwo babonaga mbere batarakoresha ubwo buryo.
Nyirandinda Jacqueline, umuhinzi w’ingano akaba n’umwe mu bigishijwe gufata neza amazi y’imvura n’umushinga “IPFJ”, atangaza ko kuva atangiye gukoresha ubu buryo, umusaruro wikubye kabiri.
Yagize ati “Ubungubu izuba ryavuye kare mu kwezi kwa gatanu, bari baraduhaye imipira yo kuvomera tukanyanyagiza mu mirima mu gitondo na nimugoroba, nuko umusaruro uriyongera: mbere nezaga nk’umufuka umwe ariko ubu neza imifuka ibiri.”
Ndahimana Marcel we avuga ko mbere babwirwa ko bagomba gufata amazi batabyumvaga, ariko bakaza kubona inyungu zirimo.
Yagize ati “Twibazaga ‘ibidamu’ bacukuye uko bizuzura amazi n’uburyo bizifashishwa ariko baje kutwigisha uko dufata amazi ava ku mazu n’ava mu mihanda mu mivu, turacukura tuyakusanyiriza hamwe. Mbere nezaga kg10 kuri Are imwe, ariko ubu kg30 na kg32 ndazibona.”
Umuyobozi w’Akarere ka Nyamagabe, Mugisha Philbert, atangaza ko iyi gahunda yafashije abaturage kugira uruhare mu bibakorerwa kandi bikazamura imibereho yabo.
Yagize ati “Iki gihembwe cy’ihinga B turangije, aho twahinze igihingwa cy’ingano, ubona ko izuhiwe imusozi zitandukanye n’izindi, bityo twishimira ibyo uyu mushinga wakoze kandi ari ibintu dukomeza gushishikariza n’abandi baturage mu gufata neza amazi y’imvura.”
Ibi kandi ngo bifasha guhangana n’imihindagurikire y’ikirere usanga akenshi igira ingaruka ku musaruro ukomoka ku buhinzi.
Buri mwaka, u Rwanda rutakaza toni miliyoni n’igice by’ubutaka bitewe n’isuri ku butaka bwagatunze abaturage ibihumbi 40. Abaturage bafashe neza amazi y’imvura, barinze imirima yabo kandi babasha kubona umusaruro ushimishije batandukana n’ubukene.


text:
Africa Great Lakes Democracy Watch
Welcome to Africa Great Lakes Democracy Watch Blog. Our objective is to promote the institutions of democracy,social justice,Human Rights,Peace, Freedom of Expression, and Respect to humanity in Rwanda,Uganda,DR Congo, Burundi,Sudan, Tanzania, Kenya,Ethiopia, and Somalia. We strongly believe that Africa will develop if only our presidents stop being rulers of men and become leaders of citizens. We support Breaking the Silence Campaign for DR Congo since we believe the democracy in Rwanda means peace in DRC. Follow this link to learn more about the origin of the war in both Rwanda and DR Congo:http://www.rwandadocumentsproject.net/gsdl/cgi-bin/library
Tuesday, June 15, 2010
INDAGU ZA MAGAYANE:MENYA AMATEKA NAHO IBIHE BIGEZE MURWANDA
Zigiranyirazo yavuze ko bafunga Magayane, Magayane akigera mu buroko 1930 yabwiye uwamutekeraga ati: kuwa kane nzapfa maze kurya imboga. Niko byagenze. Kuko yahawe imboga z’isogo yakundaga kuwa kane yitaba Imana. Yanabwiye n’uwo musirikare wamutekeraga ko azagwa mu maguru y’abagore, niko byagenze uwo musore yagiye gusambanya umugore w’undi mugabo, ategerwa ku irembo bamutsinda aho.
Ibyo yahanuriye abandi ni ibi: yabwiye Ambasaderi Kagenza Alphonse muri Nzeri 1972 ko Kayibanda uzengurutse u Rwanda rwose ngo aribuka isabukuru y’imyaka 10 y’ubwigenge ko ariho asezera ku banyarwanda ko nta myaka itatu azamara ategeka, ko nategura n’imva ye itazaboneka.
Yabwiye Kanyarengwe Alexis ko azahunga akambuka Akagera, akagaruka arwana, akazitwa umutegetsi wa nyirarureshwa, akabona ibibi n’ibyiza, nyuma agapfa adahinwe azize indara-mabuno. Yavuze ko hari abazungu bagiye gufungirwa mu Ruhengeri, abandi b’abatasi bazabakurikira bakagwa kuri Muhungwe byarabaye, abacanshuro bashatse gufata Congo banyuze i Goma mu 1978.
Surete ya Lizinde yari ikaze ibata muri yombi bafatirwa mu mahoteri ku Gisenyi, bafungiwe mu Ruhengeri, nyuma y’aho abandi bakoreye plan yo gufata u Rwanda na Congo byombi muri Parc y’ibirunga i Rwindi(Congo), baje mu Rwanda n’ibyuma kabuhariwe bifotora, indege ibagusha muri Komini Kanama(Bugoyi-Gisenyi) hafi ya Muhungwe.
Magayane yahamagariwe gukora animation bamamaza, banacengeza amatwara ya Muvoma, ati: uwabyiniye Nkubitoyimanzi Rudahigwa, na Bwenge nyakuri Kayibanda, ntiyabyinira Muvoma izanywe n’abungura bazubika u Rwanda. Burugumesitiri Kabalira yahise amufungira mu kasho amuziza gupfobya MRND AKANATUKA Perezida wayo ngo ni umwungura w’umushyushya. Nyuma y’icyumweru baramurekuye, Magayane abwira Kabalisa ati ati: kumfungira ubusa kwawe nawe uzafungirwa ahatava izuba.
Bwarakeye basanga Kabalira yarariye imisanzu ya MRND, YAFUNGIWE MURI Prison Special mu Ruhengeri. Magayane yabwiye Theoneste Lizinde ati: Ugiye kuzafunganwa n’abantu bambaye utubuye tubengerana ku ntugu, mukazashyirwa aho wajyaga ufungira abandi. Bwarakeye Lizinde avumbura imashini yakoraga amafaranga, iyo mashini yari ihuriweho na Majyambere n’ibindi bikomerezwa.
Lizinde agijeje I bukuru, bati uyu muntu azabwira abanyamahanga akari I Murore bati: tumwohereze Zimbabwe, navayo tuti yateguraga coup d’Etat, ahite afungwa. Yabwiye Lizinde ati ikimenyetso cy’ifungwa ryawe n’umwana uzabyarwa na Madame Habyarimana ari ikimara. Byarabaye uwo mwana avukira mu Bubiligi ari ikimara(baramuhishaga) nta cyumweru cyahise Lizinde atabwa muri yombi. Magayane ati Lizinde nafungurwa ,ingabo zizaturuka hanze, uzicarana nazo akanya gato, uzahunga zizagutsinda hanze.
Magayane yabwiye Adjudant Chef wayoboraga Gereza ya Ruhengeri witwaga Sembagare ati: uri igikenya ntuzisazira. Bwarakeye ajya iwabo I Muramba-Gisenyi, inkuba itagira amazi iramwasa. Magayane yabwiye undi muyobozi w’iyo Gereza Adjudant cyarahani ati: uzicirwa muri iyi prison. Umwaga wawe uzashirira aha.
Yabwiye abanyururu bagenzi be ati; iyi myenda mubona y’umukara twambaye izasimbuzwa ibara ribengerana(Rose) yarongeye ati: ibohozwa ry’iyi prison rizabanzirizwa no kumva kw’iki giti cy’ingazamarumbo mubona imbere ya Gereza, ati hano mu nzu indani hazinjira ihene izaherekeza abashyitsi, bwarakeye igiti kiriyumisha, naho ubwo Musenyeri Nsengiyumva yasuraga Gereza ya Ruhengeri, bibagiwe gukinga ihene irabinjirana, nijoro bumva iramena amasafuriya irya ubugali.
Magayane ati: ngicyo ikimenyetso mwatashye, mais abazahungira Rwabeya muzashira. Abahungiye Rwabeya-Musanze bahuye n’abakodo ba Mukamira baje kubohoza Ruhengeri, babamenaho urusoro babita inyenzi kubera atahwemye kwikoma ingoma ya Kinani, byateye ubwoba abayobozi ba Gereza ya Ruhengeri, bahitamo kumushyikiriza ibiro by’iperereza ngo yisobanure. Yasabye ko Habyara n’ibyegera bye baza, maze ubuhanuzi bufatwa kuri za kasete buranandikwa.
Dore uko yavuze: wowe Habyarimana ndagukandagiye ugiye kugwa ku kibuga gikikijwe n’imfunzo kandi nupfa Kigali izuzuramo intumbi agahishyi. Ibimenyetso ni abazungu bazaza kugukanga nawe uzashyira mu bitugu byawe mu bushoroshori umugore w’umugambanyo, inyamaswa y’ihembe rimwe izaba ibiyogoza mu rukiga na Ndorwa, iyo nyamaswa izakwira u Rwanda imena amaraso menshi, izaguhitana nta kabuza, keretse weguye.
Habyara ati shaka intsinzi: Magayane ati ntayo, ati ubutegetsi bwawe buzafatwa nabo bavantara, bazigera kino gihugu, nyuma bazakivanwamo nk’ubufindo. Magayane ati uzasimburwa na Rusukumo ruzamara amezi atatu, hakurikireho bihwahwa wok u ruzi rw’iwanyu, nyuma ye ngo hazategeka Rwabujindiri rurya ntiruhage; uwo Rwabujindiri azajegezwa ihembe inshuro enye,
Ihirikwa rya Rwabujindiri rizagenda ritya; Magayane ati: azaraswa umwambi w’igishirira na bene nyina ari mu Bugesera nyuma hazameneka andi maraso menshi, noneho rutuku wamuhaye ubutegetsi ashyireho umusaza usheshe akanguhe uzaba ari inyuma y’igihugu azane Ihumure, acyure rukara rw’ibisage ruzabyinirwa bigatinda. Abantu bazaba baragiye ishyanga bose batahuke, habeho umunezero n’uburumbuke n’amahoro ya nyayo.
Uko bizamera ingoma ya Rwabujindiri igeze mu marembera:
Hazabaho isubiranamo ry’abicaye ku ntebe. Hazabaho inzara, agahiri n’agahinda, no kwiyahura. Hazabaho urwikekwe yewe n’umwana azatinya se na nyina; hazabaho amalira yuzuye intango ku bari mu bihome, hazabaho ibisahira-nda birya akaribwa n’akataribwa bazakora ibishoboka byose ngo batsindure rwara rw’umugara rubundiye mu mashyamba, nyamara nabyutsa umugara igihugu kizabyara igihunyira.
Bazafatanya n’amahanga, nyuma bibe zero, ahubwo intambara yongere itangire ikazahagarikwa na l’ONU ya gatatu. Magayane ati uwo rutuku uzaza agahagarara hagati y’abazaba barwana, niwe uzatoranya umutegetsi. Hazabaho inyoni z’uducurama zizarika mu biti by’abo biyicaje ku ntebe. Hazabaho ibika ry’isake isura urwimo ikigera ku mutambiko w’urusenge, hazabaho abandi bazahanura nkajye bakabizira: hazabaho ihene izabyara isekurume indwi zange konka. Umwami w’ishyamba azaza kwiba.
Mwibuke ko Magayane yavuze ati: nimubona Kigali yuzuye amase atewe n’imyigaragambyo y’inka. Muzamenyeko Kinani yahirimye, kuko amase azasimbuzwa intumbi z’abantu. Byarabaye mu kwa gatatu 1994 umugabo watswe igikingi yazanye inka ze kuri Rond-point Kigali inka zacunzwe n’aba GD Umujyi wabaye umunuko kubera amase. Nyuma y’ukwezi kumwe intumbi zasimbuye amase. Ikindi gikomeye yaravuze ati: Habyarima =na napfa, abantu bazahunga iki gihugu, ati ariko abazahungira mu majyarauguru y’uburengerazuba bazapfamo benshi. Koko abahungiye Goma, Mugunga, Kibumba, Katale, Kahindo basanze Dogiteri Ru…Umututsi. Ukomoka ku Kibuye wo mu bihugu byo hanze yakwije amarozi mu majyaruguru ya Kivu, bayasigaga ku gisheke, irindazi, umuneke, ikijumba, ikigeri, bashyize no mu bigage, inzagwa n’amasigara, imbaga yarahatikiye ngo ni kolera daaaaaaaaaa!
Magayane yabisubiyemo inshuro eshatu ati: aba bavantara baturutse i Bugande
Bazafata kino gihugu nta kabuza, ati: ariko bararye bari menge kuko bazakibavanamo kandi nabi. Ababizi bemeza ko abo mu kazu ka FPR imitungo yabo yambukijwe kera ikaba iri muri Eritereya, Etiyopiya, Afurika y’epfo, I Burayi na Amerika, mbese barasahura nk’aho nta mizero bafitiye u Rwanda.
Ubu buhanuzi mbukesha umwe mu bakozi b’ibiro by’iperereza bo hambere mu mwaka w’1978 uwandikiraga Kinani ibivuzwe na Magayane. Ukunyunganira kwanyu bizadushimisha.
Ntabwoba Gregoire
4 comments:
-
-
Get Lisa's FREE newsletter with dating advice and tips at. Laurin loved one of them, but Sandy didn't
like it'and made her opinion known. Safety Louis Delmas, the heavily-favored leader and heart of the defense is also a free agent.
my web-site ... Big Deal
- May 20, 2013 at 12:15 AM
- oakleyses said...
-
coach outlet, louboutin shoes, polo ralph lauren outlet, michael kors outlet online, longchamp outlet online, michael kors outlet online, jordan shoes, gucci handbags, ray ban outlet, prada outlet, nike air max, kate spade outlet online, nike free, polo ralph lauren, louis vuitton handbags, red bottom shoes, prada handbags, nike air max, michael kors outlet online, nike shoes, coach outlet store online, coach purses, burberry outlet online, michael kors outlet, kate spade handbags, louis vuitton outlet, tiffany jewelry, tory burch outlet, coach outlet, chanel handbags, true religion, longchamp outlet, true religion outlet, louis vuitton, burberry outlet online, tiffany and co jewelry, michael kors outlet online, christian louboutin shoes, louis vuitton outlet online, nike air max, michael kors outlet store, christian louboutin outlet, air max pas cher, louis vuitton outlet, true religion outlet, longchamp handbags
- October 28, 2014 at 6:17 AM
- oakleyses said...
-
hollister, nike free, barbour, timberland, air max, guess pas cher, oakley pas cher, roshe run, vans outlet, longchamp, north face, nike roshe run, tn pas cher, chaussure louboutin, michael kors uk, ray ban pas cher, nike air max, mac cosmetics, nike blazer pas cher, louis vuitton, louis vuitton pas cher, nike free pas cher, lululemon, nike air force, mulberry, michael kors canada, sac louis vuitton, sac michael kors, nike trainers, louis vuitton uk, sac vanessa bruno, ralph lauren, abercrombie and fitch, north face pas cher, lacoste pas cher, ralph lauren pas cher, longchamp pas cher, vans pas cher, new balance pas cher, ray ban uk, longchamp, hollister, nike roshe, hollister, hermes pas cher, air jordan, burberry pas cher, converse pas cher, nike huarache, scarpe hogan
- October 28, 2014 at 6:20 AM
- oakleyses said...
-
herve leger, moncler, uggs outlet, hollister clothing, birkin bag, instyler ionic styler, babyliss pro, canada goose pas cher, soccer shoes, canada goose, baseball bats, moncler, new balance outlet, beats headphones, marc jacobs outlet, mcm handbags, soccer jerseys, canada goose outlet, nike air max, rolex watches, valentino shoes, ugg soldes, canada goose uk, chi flat iron, abercrombie and fitch, mont blanc pens, canada goose outlet, lululemon outlet, moncler, celine handbags, bottega veneta, ugg boots, jimmy choo shoes, ugg, iphone 6 case, reebok shoes, wedding dresses, canada goose outlet, asics shoes, uggs on sale, moncler outlet, ferragamo shoes, ugg outlet, insanity workout, north face outlet, giuseppe zanotti, ghd, nfl jerseys, p90x workout, north face jackets
- October 28, 2014 at 6:20 AM


text:
Abanyeshuri biga mu bigo by’amashuri by’uburezi bw’ibanze bw’imyaka 9 na 12 (9&12 YBE) mu Karere ka Musanze bari kwirukanwa bazira kutishyura amafaranga y’agahimbazamusyi ka mwarimu.
Ni ikibazo cyakajije umurego mu ntangiriro z’iki gihembwe cya gatatu cy’amashuri nk’uko abo byagizeho ingaruka babitangaza.
Mu rwunge rw’amashuri rwa Muhoza II ruri mu Murenge wa Mohoza, ni hamwe mu havugwa icyo kibazo, mu ma saa mbili n’igice yo kuri uyu wa 17 Kanama 2016, Ikinyamakuru izubarirashe.rw cyabashije kubona abanyeshuri bo muri icyo kigo bakwiye imishwaro hanze yacyo mu gihe abandi bo bariho bakurikira amasomo.
Mu kwegera abo banyeshuri babarirwaga muri 50, badusobanuriye ko batumwe n’umuyobozi bw’Ikigo cyabo amafaranga ibihumbi 5 by’agahimbazamuskyi ka mwarimu, aho ngo basize babwiwe ko utayazana atemerewe kugaruka mu kigo.
Umwe muri bo banyeshuri wiga mu mwaka wa mbere, yagize ati “Mu gitondo twagiye kuri rassemblement noneho bahita batwirukanira amafaranga y’agahimbazamusyi, batubwiye ko utayafite atemerewe kongera kwinjira mu kigo.”
Abanyeshuri birukanwe bahuriza ku kuvuga ko kuba batarishyuye agahimbazamusyi ka mwarimu ari ukubera ubushobozi bukeya bw’ababyeyi babo aho ngo babwirwa n’iwabo ko ayo mafaranga bakiyashakisha.
Abo banyeshuri batangaza kandi ko birukanwe bageze aho batari bemerewe gufungura kabone n’ubwo amafaranga y’ifunguro ribatunga saa sita yo ngo abenshi bari baramaze kuyishyura.
Umwe muri abo banyeshuri avuga ko “Babigize[abayobozi b’ikigo] itegeko, ubundi twatanze amafaranga yo kujya ku meza saa sita, ariko iyo utishyuye prime ntabwo bakwemerera kujya gufata ifunguro.”
Abo banyeshuri cyo kimwe n’ababyeyi babo, bavuga ko bagenda bishyuzwa amafaranga mu byico bitandukanye arimo: amafaranga ibihumbi 13 y’ifunguro rya saa sita, ibihumbi 11 bita amafaranga y’ishuri n’ibihumbi bitanu by’agahimbazamusyi.
Ku ruhande rw’ababyeyi bafite abana birukanwe, bahuriza ku kuvuga ko bahohoterwa mu gihe basanzwe bafite amakuru bakesha ubuyobozi bukuru bw’igihugu ko ngo ‘nta mwana ugomba kwirukanwa mu ishuri’.
Mbuguje Innocent, umubyeyi ufite abana batatu birukanwe, agira ati “Nk’ababyeyi tuzi neza inshingano dufite ku bana bacu aho mu ishuri; ni byo, tuzi ko tugomba kubishyurira, gusa abayobozi baduhe umwanya dushake ayo mafaranga, ubwo koko urumva ari jye wishimiye kubona abana banjye batiga?”
Uwo mubyeyi yungamo ati “Ese ubundi ko Leta ivuga ko nta mwana ugomba kwirukanwa, kubera iki iryo hame inaha ritubahirizwa? Ngo bagomba gusubirayo ari uko nyabahaye [amafaranga] yose, urumva batari guhomba koko?”
Hari ingaruka babona…
Abanyeshuri n’ababyeyi babo bagaragaje ko kwirukanwa bya hato na hato biri mu bitera abana bamwe kuva mu ishuri imburagihe.
Umunyeshuri waganiriye n’iki kinyamakuru amaze kwishyura kariya gahimbazamusyi nyuma yo kwirukanwa, yagize ati “Nk’ubu nubwo bandetse nkasubira mu ishuri, namaze guhomba amasomo nk’atanu (…),
Ibi bintu bifite ingaruka; abatabashije guhabwa amafaranga n’ababyeyi abenshi mbasize bari kureba agasobanuye, abandi bari kuzerera mu muhanda, bashobora guhuriramo n’abandi bafite imico mibi bakaboshya.”
Rukundo Anastase, Umuyobozi w’Urwunge rw’Amashuri rwa Muhoza II ntiyabonetse ngo agire icyo avuga kuri iki kibazo kuko twamuhamagaye kuri telefoni ye atubwira ko muri gahunda yapanze zose nta n’imwe yo kuvugana n’itangazamakuru irimo.
Ibiri gukorwa binyuranyije n’itegeko
Menyemana Desiré, umuyobozi ukuriye gahunda z’uburezi mu Karere ka Musanze, asobanura ko kwirukana umwana ku mpamvu zishamikiye ku mafaranga yishyuzwa n’ishuri bihabanye n’amategeko.
Uyu muyobozi avuga ko amafaranga yishyuzwa abanyeshuri yemezwa mu bwumvikane bw’ababyeyi n’ubuyobozi bw’ishuri binyuze muri komite z’ababyeyi ariko ngo amafaranga yose asabwa ntabwo agomba kuba imbarutso y’iyurakanwa ry’umwana.
Agira ati “Ubundi mu bisanzwe ntabwo abana birukanwa kubera ko agahimbazamuskyi kabuze (…) icyakora iyo hari ababyeyi banze kuyatanga hari ingamba zifatwa ariko hatarimo kwirukana umwana.”
Munyemana akoze avuga ko “Igihe havutse ikibazo cyo kutubahiriza ya masezerano ikigo cyagiranye n’umubyeyi, batumaho umubyeyi nyirizina, ntibyagakwiye gukorwa ngo batume umwana kuko iyo umwana umutumye umubyeyi abandi biga hari icyo atakaza.”
Mu mpanuro uwo muyobozi atanga, asaba ubuyobozi bw’ibigo by’amashuri kureba bwa mbere inyungu z’umwana, ashishikariza kandi ibigo by’amashuri kurushaho kwegera ababyeyi bakumvishwa uruhare rwabo mu gushyigikira uburezi bw’abana bohereje ku mashuri.
Abajijwe ikigiye gukorwa ngo ibigo by’amashuri bihagarike gukomeza kwirukana abana, Munyemana yasubije ko abayobozi b’ibigo by’amashuri biri kugaragaramo iki kibazo “Bagiye gucyahwa”.
Twitter: @Umurengezis


text:
Uko wagarura ibyo wandikaga watakaje utabishakaga
More in Tech
- Guhora ucometse mudasobwa ku mashanyarazi haricyo bitwaye ?
- Menyanibi : Kohereza email ukoresheje To, Cc na Bcc
- Menya itandukaniro hagati ya CD-R, CD-RW, DVD-R, DVD+R, na DVD-RW
- Ese hari ibintu watakaje cg wasibye utabishaka ? Reba uburyo bworoshye bwo kubigarura
- Bungabunga umutekano wa telefoni yawe n’ uw’ amakuru ibitse
- Ni ngombwa kubungabunga ijambo ry’ ibanga (Password)
- Ushobora kubona nimero za telefone ushaka kuri internet bitakugoye
- Impamvu ibintu bimwe bijya byanga gufunguka muri mudasobwa
- Kugura Laptop : Ibintu icumi ucyeneye kumenya kugirango ugure inziza
- Uko wafata ibyemezo ukoresheje : Excel IF Function
Ushobora kuba wandikaga ibintu bitandukanye, ariko wajya gufunga iyo nyandiko ntiwibuke kubibika(Save) ahubwo ukaza gukanda ahanditse "Don’t Save". Cg nanone porogaramu wakoreragamo ishobora kwifunga muburyo butunguranye, cg se niba mudasobwa uri gukoreraho itabika umuriro ikaba yazima mbere yuko u-saving-a ibyo wandikaga. Abantu benshi tujya tubabazwa no gutakaza ibyo biba byakozwe ariko burya byose ntibiba byatakaye burigihe ! Porogaramu za Office zijya zibika muburyo bw’ agateganyo ibyo wazikoreyemo nyuma y’ igihe runaka bikajyenda byibika, ibi bigatanga amahirwe ko ushobora kongera kubibona mugihe wagira kimwe mubibazo twavuze haruguru.
Tugiye kwifashisha Word 2016 kugirango tubereke uko wabikora, ariko inzira zenda kuba zimwe nubwo waba uri gukoresha porogaramu ya Excel cg PowerPoint. Nanone ubu buryo bwabayeho nambere bityo ushobora kubikora no muri versions za cyera za Office nka Office 2007
Tangira ufungura porogaramu ya Office wandikiragamo inyandiko yawe yayindi yaje kugira ikibazo igafungwa utabitse ibyanditswe. Kanda kuri File menu.
Kuri File menu, kanda ahanditse Info.
Ugeze kuri page ya Info, kanda kuri “Manage Document” hanyuma mukadirishya gafunguka hitamo ahanditse “Recover Unsaved Documents.” Aho ushobora no gusiba bimwe mubyabitswe udacyeneye.
Akadirishya gafunguka karimo Folder irimo ibyo wagiye ukora bitandukanye byagiye bibikwa mubihe bitandukanye. Hitamo ibyo ucyeneye hanyuma ukande kuri Open.
Porogaramu za Office zifite uburyo bwikoresha bwo kubika ibizikorerwamo nyuma y’ igihe runaka (ubusanzwe ni iminota 10), iyo nyandiko uhisemo yagombye kuba ifitemo byabindi watakaje.
Ushobora guhindura intera y’ igihe n’ indi mikorere y’ ubu buryo bwo kwibika kw’ ibyakozwe
Ushobora guhindura uburyo buri porogaramu ya Office ibikwa muburyo bw’ agateganyo, n’ aho ubika ibyakozwe, ndetse n’ inshuro bikorwamo.
Jya kuri File menu, Hanyuma ukande kuri Options.
Kuri page ya Options, kanda kuri Save hanyuma urebe ahanditse "Save Documents”. Aha urahabona ibintu byinshi ushobora kugenda uhindura uko ushaka.
- Mugihe ufite Operating system ebyiri cg nyinshi muri mudasobwa, ushobora guhagarika izo udashaka ko zigaragara
- Videwo, amafoto nibindi byo kuri facebook ushobora kubibika ukazongera kubibona bitakugoye. Reba uko wabikora
- Utuntu tw’ ubwenge ukwiriye kumenya kuri whatsapp
- Kudownloadinga biragutindira ? Bicyemure ukoresha izi porogaramu zituma binyaruka
- Ushobora kubona nimero za telefone ushaka kuri internet bitakugoye
- Samsung yahagaritse zimwe muri telefoni zayo zajyaga ziturikana abantu bari kuzikoresha
- What is an IP Address Conflict and How to resolve it ?
- Inviting to Whatsapp Groups via Links
- Menya itandukaniro hagati ya CD-R, CD-RW, DVD-R, DVD+R, na DVD-RW
- Waruziko wareba passwords zawe zose wakoresheje kuri internet


text:
Mukandekezi Alphonsine wo mu Murenge wa Kibeho mu Karere ka Nyaruguru yarwaje umwana bwaki ubwo yari afite gusa amezi atandatu.
Uyu mubyeyi yamujyenye ku kigo nderabuzima, maze hamwe n’abandi babyeyi 20 abana babo bafashwa gusubirana ubuzima bwiza na serivisi ibishinzwe ku kigo nderabuzima cya Kibeho
Aba babyeyi bigishwaga guteka indyo yuzuye hifashishijwe ibihingwa byabonekaga ku kigo nderabuzima, ngo ariko ibi ntibyari bihagije kuko bagombaga kugira aho bakura iyo ndyo mu ngo zabo kugira ngo abana batazasubira inyuma.
Ngo icyo gihe haje umuterankunga abafasha kubona ubudodo batangira kwiga kuboha ndetse batangira bakoresha intoki bifashishije ikoroshi.
Nk’uko Mukandekezi abivuga bagiye babimenya buke buke kugeza igihe batangiye gushakisha amasoko y’ibicuruzwa byayo
Mukandekezi avuga ko kuri ubu yinjiza byibura ibihumbi 30 ku kwezi
Yagize ati “Nashoboraga kumara n’amezi abiri nta n’igiceri cy’ijana mfashe mu ntoki. Ariko ubungubu iyo nje ahangaha umuntu ashobora kumbwira ati ndodera umupira w’umwana wiga nkawumugurisha guhera ku mafaranga ibihumbi 3.”
Avuga ko usibye gukiza bwaki amaze kugera no ku bintu byinshi. Ngo mbere ntiyajyaga atanga amafaranga y’ubwisungane mu kwivuza kuko atabaga yabonye aho ayakorera.
Ati “Wasangaga umwana arwara agahama mu rugo cyangwa se nkamujyana muri magendu kuko nta mituweri yabaga afite. Ubu ntanga mituweri y’umuryango wose, ni ukuvuga ibihumbi 12. Nguramo umwenda, ngahingisha ndetse n’imirire ikarushaho kuba myiza mu rugo. Ndasaba abandi babyeyi bafite abana bafite imirire mibi kwishyira hamwe bakumva ko nta kidashoboka ku bizera Imana”
Mukabutera Beatrice uhagarariye iyi koperative avuga ko batangira bakoreshaga ibiti n’ikoroshi ngo ariko ubu bafite imashini 5 zidoda ndetse n’izinyonga 2.
Uyu mubyeyi yemeza ko usibye ibikoresho bya koperative abarizwamo, ngo we ku giti cye yiguriye imashini idoda ibintu atari yarigeze atekereza mbere yo kwishyira hamwe n’abandi bagore bari bafite abana bafite imirire mibi.
Kuri ubu umuntu wifuza kuba umunyamuryango asabwa umugabane shingiro w’amafaranga ibihumbi ijana, intera ya kure ugereranyije n’ubusa bahereyeho.
Mushimiyimana Fausta Umuyobozi w’Ikigo Nderabuzima cya Kibeho avuga ko iri shyirahamwe rigizwe n’abanyamuryango 20 rifite ibikorwa bitandukanye birimo kuboha udukapu, imipira y’abantu bakuru, abanyeshuri n’abana, imyenda y’impinja n’ibindi.
Ngo bibafasha kubona amafaranga yo gukomeza kugira indyo yuzuye mu ngo zabo bityo abana babo ntibazongere guhura n’imirire mibi ukundi
Mushimiyimana yagize ati “Niba twarababwiye ko mu ndyo yuzuye harimo ibirinda indwara bimufasha kubona imboga, ibitera imbaraga amafaranga akamufasha kubona amasaka cyangwa se imyumbati,niba ari ibyubaka umubiri udafite inka akabasha kubona amata cyangwa ibindi bikomoka ku nyamaswa.”
Avuga ko muri gahunda bafite ibikorwa byinshi harimo n’abigishwa gukora amasabune igihe bazabimenyera bazacutswa maze batangire biteze imbere.
Iki kigo kugeza ubu gikurikirana abana 14 bafite imirire mibi, babiri bari mu mutuku, na ho 12 bari mu mutuku.
Karemera Athanase ushinzwe ubuzima mu Karere ka Nyaruguru avuga ko igitekerezo cyo gushinga koperative zihuriyemo ababyeyi barwaje indwara zikomoka ku mirire mibi cyari ukugira ngo habeho ubugenzuzi buhoraho bw’abana bigeze kugira imirire mibi.
Ngo byaragaragaye ko aba bana bazanwa ku bigo nderabuzima bagahabwa serivisi zo kubakura mu mirire mibi nk’amata, ifu y’igikoma, kwigisha ababyeyi guteka indyo yuzuye ariko bamara gukira basubiye mu ngo bagasubira inyuma kuko ababyeyi babo birara
Kubabumbira mu mashyirahamwe ngo bituma aba babyeyi bagera ku bigo nderabuzima kenshi kandi bafite icyo bahakora kibafasha gukomeza kubungabunga ubuzima bw’abana babo ndetse no kwiteza imbere muri rusange.
Kugeza ubu hari koperative 4 zikora nk’iyi mu karere ka Nyaruguru, hakaba n’abandi bafite amatsinda yo kubitsa no kugurizanya bakagura amatungo magufi bakagenda bahana, buri kigo nderabuzima cyatoranyije icyo gukora.
Muri aka karere mu mwaka wa 2011 hari abana bafite imirire mibi 2332, ubu hari abana 147 hafi ya bose bari mu ibara ry’umuhondo ni ukuvuga ko imirire mibi yabo idakabije.
Muri aka karere kandi igipimo cyo kugwingira mu bana bari munsi y’imyaka 5 cyavuye kuri 45,6% muri 2011, ubu uyu mubare ugeze kuri 41% nk’uko uyu muyobozi abitangaza.